text:
Hormatly Prezidentimiz Gurbanguly Berdimuhamedow dynç güni ir säher bilen Ahalteke atçylyk toplumyna geldi. Bu ýerde döwlet Baştutanymyz edebi döredijilik bilen meşgullandy hem-de ajaýyp ahalteke bedewlerine ideg etdi.
Milli Liderimiz bu ýerde goýlan surat eserlerine, olaryň her biriniň aýratynlyklaryna, çeperçiligine ünsi çekdi. Döwlet Baştutanymyzyň aýdyşy ýaly, her bir sungat eseri ynsana ýakymly täsir edýär we onuň ylhamyny joşdurýar, täze eserleriň döredilmegine ruhlandyrýar.
Döwlet Baştutanymyz iş otagynda ozaly bilen, täze döwürleýin metbugat, ýurdumyzyň metbugat serişdelerinde çap edilen döwletimiziň we jemgyýetimiziň durmuşynyň ähli ulgamlarynda amala aşyrylýan özgertmelere bagyşlanan täzelikler hem-de maglumat-seljeriş makalalary bilen tanyşdy.
Türkmenistanda çap edilýän gazetler diňe bir durmuş-ykdysady, döwlet syýasaty hem-de ýurdumyzyň halkara durmuşy baradaky möhüm wakalary beýan etmek bilen çäklenmän, ýerlerde milli maksatnamalaryň we taslamalaryň durmuşa geçirilişi, dürli edaralaryň we guramalaryň işleri, milli ykdysadyýetimiziň ösdürilmegine uly goşant goşýan adamlar barada gürrüň berýärler. Makalalaryň köpüsi “Türkmenistan — Beýik Ýüpek ýolunyň ýüregi” şygary astynda geçýän ýylyň esasy meselesi bilen birleşýär.
Häzirki wagtda gündelik çap bolýan gazetlerde “Amul — Hazar 2018” halkara awtorallisine görülýän taýýarlyk işlerine uly orun berilýär, bu ýaryşlar sport döwleti hökmünde Türkmenistanyň derejesini has-da berkitmäge ýardam eder. Milli Liderimiz Gurbanguly Berdimuhamedowyň başlangyjy boýunça guralýan bu ýaryşlar toplumlaýyn çäreleri, şol sanda türkmen halkynyň taryhy-medeni mirasyny, Beýik Ýüpek ýolunyň ugrunda ýerleşýän binagärlik we arheologiýa ýadygärliklerini wagyz etmek boýunça işleri öz içine alýar.
Şäherlerimiziň we obalarymyzyň barha özgerýän keşbini beýan edýän makalalarda ýurdumyzyň okgunly ösüşi barada gürrüň berilýär. Watanymyzyň paýtagty Aşgabat bu düýpli özgertmeleriň öňdäki hatarynda barýar. Ol dünýäniň iň owadan hem-de ýaşamak üçin amatly şäherleriniň hatarynda öz ornuny pugtalandyrýar. Gazet sahypalarynda ýurdumyzyň baş şäheriniň sazlaşykly ösüşi, ýol-ulag düzüminiň we şäheriň beýleki ulgamlarynyň kämilleşdirilişi barada gürrüň berilýär.
Obasenagat toplumynda amala aşyrylýan giň möçberli özgertmeler, möwsümleýin oba hojalyk işleriniň barşy baradaky makalalar gazet sahypalarynda yzygiderli çap edilýär. Şu günler pagta ýygym möwsümine işjeň taýýarlyk görülýär, bu barada hem metbugatda gürrüň berilýär.
Halkymyzyň şahyrana joşguny we döredijilik ylhamynyň gymmatlyklary dynç günlerinde çykýan gazet sahypalarynyň baş bezegine öwrülip, olar okyjylaryň ruhy dünýäsiniň baýlaşmagyna oňyn täsirini ýetirýär.
Milli Liderimiz Gurbanguly Berdimuhamedow metbugat bilen tanşanyndan soňra, nobatdaky kitabynyň golýazmasynyň üstünde işlemegini dowam etdi. Döwlet Baştutanymyzyň täze edebi eseri tutuş halkymyzyň arzyly kitaplarynyň birine öwrüler, dünýä okyjylar köpçüligi üçin bolsa ýurdumyz hem-de türkmen milleti baradaky bilimleriň gymmatly çeşmesi bolar.
Döwlet Baştutanymyzyň örän möhüm döwlet işleri hem-de aladalary, ýokary derejeli saparlary hem-de duşuşyklary bilen baglanyşykly dartgynly iş tertibine garamazdan, özüniň halaýan sportuň dürli görnüşleri bilen meşgullanmaga, saz, edebi we ylmy eserleri döretmäge wagt tapmaga çalyşýandygy hemmelere mälimdir. Şunda milli Liderimiz köpsanly taryhy çeşmeleri, arhiw maglumatlaryny hem-de ol ýa-da beýleki mesele boýunça maglumatlary hemmetaraplaýyn tutanýerlilik bilen öwrenýär. Hormatly Prezidentimiziň galamyndan çykan meşhur kitaplar tutanýerli zähmetiň miwesidir. Olaryň biri bolsa “Türkmenistan — Beýik Ýüpek ýolunyň ýüregi” kitabydyr.
Milli Liderimiziň bedewlere goýýan aýratyn sarpasy edebi döredijiliginde ylham çeşmesi bolup hyzmat edýär. Hut şol sebäpli hem hormatly Prezidentimiz Gurbanguly Berdimuhamedow köplenç özüniň Ahalteke atçylyk toplumyndaky iş otagynda ýazyjylyk zähmeti bilen meşgullanýar.
Halkymyzyň bedewlere bolan söýgüsini tutuş kalby bilen kabul edýän milli Liderimiz ahalteke atlarynyň abraýyny we şöhratyny belende galdyrmak, pederlerimiziň asylly atşynaslyk däplerini ösdürmek hem-de dünýäde wagyz etmek ýörelgelerini döwlet syýasatynyň möhüm ugurlarynyň birine öwürdi.
Hormatly Prezidentimiz “Ahalteke bedewi — biziň buýsanjymyz we şöhratymyz”, “Ganatly bedewler”, “Gadamy batly bedew” ýaly kitaplary döretdi. Olar ençeme dillere terjime edildi hem-de atçylyk ulgamynda hünärmenleriň arasynda giň meşhurlyga eýe boldy. Milli Liderimiziň işleriniň dürli dillerde neşir edilmegi diňe bir köp ýurtlarda ahalteke bedewlerine gadyr goýýan hünärmenler üçin däl, eýsem, giň okyjylar köpçüligi üçin hem ajaýyp bedewleriň aýratynlyklary bilen tanyşmaga giň mümkinçilik döretdi.
Milli Liderimiz öz döredijiliginde dünýäde uly şöhrata eýe bolan we türkmen halkynyň gaýtalanmajak gymmatlygy döretmek ukybyny äşgär eden ahalteke bedewlerine aýratyn ähmiýet berýär. Döwlet Baştutanymyzyň belleýşi ýaly, ahalteke bedewleri taryhyň dürli döwürlerinde ýyl ýazgyçy-taryhçylaryň hem-de şahyrlaryň, suratkeşleriň, heýkeltaraşlaryň we çeper döredijilige ykbalyny baglan beýleki adamlaryň ünsüni özüne çekipdir.
Türkmenistanyň özboluşly tebigy aýratynlyklary, onuň ajaýyplygy, aýratyn-da, güýz paslynyň başlangyjynda emele gelýän ýakymly howa gurşawy adamlaryň ruhuny göterip, ylhamyňy joşdurýan ýagdaýy döredýär. Şunuň ýaly özüne çekiji ajaýyplyk, türkmen tebigatynda oňyn täsiri bolan gaýtalanmajak gudratyň bardygyny alamatlandyrýar.
Hormatly Prezidentimiz Gurbanguly Berdimuhamedow jahan ýagtylandan soň edebi döredijilik işini tamamlap, ahalteke bedewleriniň saklanýan athanasyna bardy we behişdi bedewler bilen didarlaşdy. Bedew atyň çapyşyga hemmetaraplaýyn taýýardygyna göz ýetirip, milli Liderimiz bedewi eýerledi.
Bu pursatlar adam bilen bedewiň täsin sazlaşygynyň mynasyp mysalydyr. Halkymyzda bu sazlaşyk döwletlilige, bagtyýarlyga deň görülýär. Alada bilen gurşalýan bedewler jogap hökmünde ynsana öz hoşallygyny we ynamyny bildirýär.
Ahalteke bedewleri kaddy-kamaty bilen öz daşky sypatlaryny we okgunly ukybyny saklap bilýän beden gurluşlarynyň nepisligi hem-de deňsiz-taýsyz ölçegleri bilen hemişe haýran galdyryp gelýär. Dünýäniň belli atşynaslary ahalteke bedewlerini gözelligiň iň kämil nusgasy hökmünde ykrar edýärler.
Döwlet Baştutanymyz Gurbanguly Berdimuhamedow ýakyn wagtda atçapyşyklarynyň güýzki möwsüminiň başlanjakdygyny aýdyp, ikiýaşar bedewleriň hem bu ýaryşlara goşulyp biljekdiklerini belledi. Munuň özi ahalteke bedewleriň degişli ýaryşlara uýgunlaşmagyny olaryň tebigat tarapyndan berlen ýyndamlyk derejesiniň artmagyny şertlendirer.
Soňra hormatly Prezidentimiz bu bedewi eýerläp, ony athanadan çykardy, toplumyň çäginde bar bolan ýörite meýdançada aýlady. Döwlet Baştutanymyz asyrlaryň dowamynda halkymyzyň milli buýsanjyna, bahasyz gymmatlygyna öwrülen ahalteke bedewlerine aýratyn gadyr goýýar. Hormatly Prezidentimiz bedewler bilen didarlaşmagy, olary seýislemegi we at çapmagy özüniň esasy endikleriniň birine öwürdi.
“At – eýesiniň gözünden suw içer”, “Atyň rysgy — alnynda”, “Atly öý — döwletli öý”, “Atym bar — ganatym bar” ýaly paýhasly jümleleri döreden halkymyz asyrlaryň dowamynda bedewlere aýratyn gadyr goýupdyr. Häzirki döwürde bolsa bu ýagşy dessurlar gönüden-göni milli Liderimiziň tagallasy bilen yzygiderli ösdürilýär. Şeýlelikde, türkmen bedewleriniň hem-de milli atşynaslygyň şöhraty hem-de at-abraýy barha artýar, hormatly Prezidentimiz Gurbanguly Berdimuhamedowyň yzygiderli aladalary netijesinde milli atçylyk pudagy dünýä derejesine çykaryldy.
Milli Liderimiz bedewi birnäçe wagt aýlandan soň, oňa atlandy-da, ýuwaş-ýuwaş aty öz erkine goýberdi. Bedew ýörüşini çaltlandyryp, gorgun, ýorgalama ýaly ýörüşleri ýerine ýetirdi. Çapyksuwaryň buýruklaryny berjaý edip, bedew çapmagyň dürli görnüşlerinde özüni görkezdi.
Hormatly Prezidentimiziň ajaýyp bedewler bilen didarlaşmagy we döredijilik bilen meşgullanmagy bir tarapdan halkymyzyň asylly däpleriniň hem-de nurana umytlarynyň nesilden-nesle geçirilýändigini, beýleki tarapdan bolsa häzirki döwürde halkymyzyň aýawly saklap gelýän däpleriniň sazlaşykly ösdürilýändigini alamatlandyrýar.
Döwlet Baştutanymyz bedew bilen bolan çapyşykly geziminden soňra onuň eýerini aýyrdy we bedewi athana eltdi. Hormatly Prezidentimiz Gurbanguly Berdimuhamedow atçylyk toplumynda amala aşyran işlerini tamamlap, bu ýerden ugrady.


c: text/html

text:
Şeýle hem okaň
17.10.2018 | Hormatly Prezidentimiz Gurbanguly Berdimuhamedow täze polimer zawodynyň açylyş dabarasyna gatnaşdy
16.10.2018 | Hormatly Prezidentimiz Balkan welaýatyna ugrady
16.10.2018 | Türkmenistanyň Prezidenti “LG International Corporation” kompaniýasynyň ýolbaşçysyny kabul etdi
16.10.2018 | Türkmenistanyň Prezidenti “Hyundai Engineering Co., Ltd” kompaniýasynyň ýolbaşçysyny kabul etdi
15.10.2018 | Türkmenistanda ählumumy howplara garşy göreşmek boýunça sebit derejesindäki maslahat geçirilýär
15.10.2018 | Türkmenistanyň Prezidenti bilen Özbegistan Respublikasynyň Prezidentiniň arasynda telefon arkaly söhbetdeşlik boldy
Polkownik Şadurdy Amanmuhammedowiç Durdyýewi Türkmenistanyň Döwlet serhet gullugynyň başlygy — Serhet goşunlarynyň serkerdebaşysy wezipesine belläp, ony Türkmenistanyň goranmak ministriniň terbiýeçilik, işgärleriň we goşunlaryň taýýarlygy boýunça orunbasary wezipesinden boşatmaly.
Türkmenistanyň Prezidenti,
Türkmenistanyň Ýaragly Güýçleriniň
Belent Serkerdebaşysy
Gurbanguly Berdimuhamedow
Copyright 2012-2018 Türkmenistanyň Döwlet habarlar agentligi - Türkmenistan bu gün

robotstxt: allowed

filter: keep


text:
Bedene
Bedene häzirki wagtda dünýäniñ köp ýerinde et we ýumurtga öndürmek üçin ösdürilip ýetişdirilýär. Bedenäniñ ýumurtgasy towugyñ ýumurtgasyndan ha ýokumlydyr. Bedenäniñ eti özüniñ tagamlylygy bilen tapawutlanýar. Bedene etinde A, B1, B2 witaminleriñ mikroelementleriñ mukdary köp. Onuñ etiniñ ýüzden ýigrimi iki bölegini proteýin tutýar, ýüzden üç bölegini ýag tutýar. Şu sebäpli bedenäniñ eti ýokumlylygy bilen has tapawutlanýar. Umumy agramy towugyñ bir ýumurtgasyna deñ bolan bedenäniñ bäş ýumurtgasynda fosfor we kaliý 5 esse, demir 4,5 esse köpdür. Bedene ýumurtgasynda towugyñ ýumurtgasyna garanyñda A, B witaminleriñ, misiñ we kobaltyñ mukdary hem has köpdür. Bedenäniñ çig ýumurtgasy ýaşaýşa ukyplylygy ýokarlandyrýar. Bedene ýumurtgasyny, esasan, gan-damar we dem alyş ulgamynyñ keselleri, aşgazan we içege ýarasy, iýmit siñdiriş bozulmaagy, demgysma, öýken sowuklamasy ýaly, birnäçe kesellerde ulanmak maslahat berilýär.


text:
Júz jyl buryn «Qazaq» gazetinde «Alash» partıasynyń baǵdarlamasy jarıalanǵany belgili. Bas-aıaǵy 10 tarmaqtan turatyn baǵdarlamanyń 10-tarmaǵy «Jer máselesi» dep atalady. Onda bylaı dep taıǵa tańba basqandaı kórsetilipti: «Jer jergilikti jurtqa berilý. Jer satý degen bolmaý, árkim ózi paıdalaný. Paıdasynan artyq jer satylmaı, zemstvoǵa alyný. Jerdiń keni, astyǵy, baılyǵy qazynaniki bolyp, bıligi zemstvo qolynda bolý».
Iá, sodan bergi bir ǵasyr ishinde qazaqtyń keń-baıtaq jeri talaı quqaıdy kórdi. Tyń jáne tyńaıǵan jerlerdi ıgerý naýqanynda toqymdaı jerge deıin jyrtyldy. Otanǵa mıllıard put astyq bergen kezeńniń ózinde aýyl sharýashylyǵymen aınalysqandardyń aýzynan aq maı aqqan joq. Qalany et-maımen, sút-irimshikpen qamtamasyz etkenimen, tabys pen turmys deńgeıi áldeqaıda tómen deńgeıde bolǵany jasyryn emes.
Táýelsizdik jyldarynda da aýyl gúldenip kete qoıǵan joq. Toqsanynshy jyldardaǵy toqyraýda tarap ketken aýyldar sany júzdep sanalady. Aýylmen birge aýyl sharýashylyǵy da quldyrady. Qazirdiń ózinde ekonomıkanyń draıveri bolýǵa tıis aýyl sharýashylyǵynyń IJО́-degi jalpy úlesi 5 prosentten aspaıdy.
Agrarlyq sektordyń áleýeti kóterilmese, aýyl halqynyń da turmysy da jaqsaryp ketpesi túsinikti. Statıstıka komıtetiniń derekterine kóz júgirtsek, ótken jyldyń ortasynda elimizdegi ortasha eńbekaqy kólemi 149 951 teńgeni qurapty. Salalyq qurylymdar boıynsha aıtsaq, eń joǵary jalaqy qarjy jáne saqtandyrý qyzmetine eken – 315,3 myń teńge. Bul saladaǵylar ortasha respýblıkalyq deńgeıden 2 ese kóp aılyq alady. Aqparat jáne baılanys salasyndaǵy ortasha jalaqy 222 myń teńge shamasynda, ónerkásiptegilerdiń eńbekaqysy 202 myń teńgeden sál asady. Komıtet dereginde kórsetilgendeı, respýblıka boıynsha eń tómengi eńbekaqy aýyl sharýashylyǵy, orman jáne balyq sharýashylyǵy salasyna tıesili eken. Olar alatyn ortasha 88,3 myń teńge respýblıkalyq ortasha kórsetkishten 41,1 prosentke tómen. Mańǵystaý, Atyraý syndy shıkizat óndirisine ıek artqan óńirlerde, Astana men Almaty syndy basqarýshy organdar men iskerlik orta shoǵyrlanǵan qalalarda eń joǵary eńbekaqy tirkelgen. Al Jambyl oblysy, Qostanaı, Soltústik Qazaqstan syndy aýyl sharýashylyǵyna arqa súıegen aımaqtardaǵy adamdardyń aılyǵyn aıtpasaq ta túsinip otyrsyz.
Osydan bes jyl burynǵy statıstıkalyq derekke qarasańyz da dál solaı. Eń joǵarǵy eńbekaqy ken óndirý ónerkásibiniń ókilderi men karer qazýshylar alady – 249 myń teńge. Al egin egip, mal baqqandar taǵy da eń tómengi eńbekaqynyń ıegeri atanypty – 79 myń teńge. Astyqty aımaq, tósinde tórt túlik mal órgen aımaq Soltústik Qazaqstan oblysynyń halqy ortasha aılyq kórsetilgen óńirlerdiń tiziminde eń tómennen oryn alypty. Sonda, «Gúldense aýyl – gúldenemiz bárimiz» dep ándetkenimiz, urandatqanymyz qaıda qaldy?
Anda-sanda aýyldarǵa aýyzsý tartylyp, at tóbelindeı halqynyń máre-sáre bolyp jatqany týraly estımiz. Aýyzsýdyń jetkeni qýanyshty jańalyq, árıne. Alaıda áli aýyzsý qubyry tartylmaǵan aýyldar áli de az emes. О́tken jyly Májilistegi parlamenttik tyńdaýda aıtylǵan derekterge súıensek, respýblıka halqynyń 87 prosenti ǵana taza sý tutynady eken. 6 601 eldi mekenniń 4 034-ine ortalyqtandyrylǵan sý júıesi tartylmaǵan. 1 104 aýylda sý táýligine 12 saǵattan az beriledi. Qazaqstanda alys aýyldardyń barlyǵyn taza sýmen qamtý 2025 jylǵa qaraı ǵana túbegeıli sheshilýi kórinedi.
Jahan jurtshylyǵy 5G baılanystyń qyzyǵyna kenelip jatsa, bizde áli kúnge ınternetsiz, uıaly baılanyssyz otyrǵan aýyldar bar. Halqynyń sany myń adamǵa jetpeıtin talaı aýyldyń turǵyndary tyǵyz sharýasy shyqqanda bıik jer izdep, taý-tastyń basyna shyǵyp ketedi, olardyń «peregovornyı pýnktisi» sol jerde. Myń adam týraly aıtyp otyrǵanymyz, uıaly baılanys operatorlary odan az adam turatyn aýyldardy kózge ilmeıdi. Az adam úshin baılanys qosý operatorlar úshin tıimsiz.
Dúnıe júzinde sıfrlandyrý dáýreni dáýirlegen kezeńde uıaly baılanysqa tirelip turǵan tirshilik kóp. Aýyl sharýashylyǵy da sıfrly tehnologıalarǵa táýeldi. Jerdi qashyqtan zondylaý, kóktemgi egistik pen kúzgi jıyn-terim naýqanyn monıtorıngileý, dálme-dál eginshilik syndy jańashyldyqtardyń bárine joǵary jyldamdyqty ınternet kerek.
Aıta bersek, aýyldyń muńy áli de az emes. Aýyzsý men ınternetten bólek, mektep, balabaqsha, medpýnkt, jol máselesi syndy problemalardy tize berýge bolady. Búginde Úkimet agrarlyq salany ekonomıkanyń draıverine aınaldyrý úshin kúsh salyp jatqany belgili. Bálkim, ol úshin aldymen aýyl turǵyndarynyń qarapaıym qajettilikterin óteý kerek shyǵar. Áıtpese, «Aýyl – altyn besik» ekenin aıtyp qansha maqtaǵanymyzben, aýyldaǵylar ozýdyń ornyna toza beretin túri bar.
Arnur ASQAR,
«Egemen Qazaqstan»


text:
ABŞ-nyň prezidenti Donald Tramp Birleşen Ştatlara Siriýadan bosgun gelmegine kesgin gadaganlyk girizýän we beýleki bir topar musulman ýurdundan sapar edilmegini togtadýan buýruga gol çekdi.
Ýurdy «daşary ýurt terrorçylaryndan» goramak wadasyny beren Tramp 27-nji ýanwarda esasan musulmanlardan durýan ýedi ýurtdan ähli immigrasiýany 90 günläp, berk täze barlag düzgünleri ýola goýulýança togtatmagy buýurdy.
Ak tam nyşana alnan ýurtlaryň Siriýa, Eýran, Yrak, Liwiýa, Somali, Sudan we Ýemen bolup durýandygyny aýtdy.
Şeýle-de Tramp Amerikanyň bosgun programmasyny Siriýadan başga Yrak, Owganystan we Pakistan bosgunlary babatynda hem dört aýlap togtatmagy buýurdy.
Mundanam başga, ol Birleşen Ştatlaryň şu ýyl dünýä boýunça kabul etjek bosgunlarynyň sanyny 50 müňe çenli ýarpy azaltdy. Bosgun gadaganlygynda uly kadadan çykma siriýaly hristianlara degişli, Tramp olaryň öz watanlarynda ýanalýandyklaryny aýtdy.
"Men radikal yslamçy terrorçylary Birleşen Ştatlardan daşarda saklamak üçin täze barlag çärelerini döredýärin» diýip, Tramp bu buýruklaryny Pentagonda aýan edende aýtdy.
"Biz öz ýurdumyza diňe biziň ýurdumyzy goldajak we biziň halkymyzy ýürekden söýjek adamlary kabul etmek isleýäris" diýip, ol sözüniň üstüni ýetirdi.
Graždan hukuklary guramalary bu çäreleri kemsidiji çäreler hökmünde ýazgardylar weaýratyn alnan bir diniň nyşana alynmagynyň konstitusiýa ters gelýändigini aýtdylar.
Olar Trampyň saýlaw kampaniýasy döwründe wada beren çäreleriniň bosgunlaryň howply ýerlerde gabalyp galmagyna getirjekdigini, musulman dünýäsinde Birleşen Ştatlara garşy ýigrenç duýgularyna meçew berjekdigini bellediler.
Şeýle-de olar bu çäreleriň Amerikanyň immigrantlara we dünýäniň «garyp hem-de dar ýere gabalan mähellelerine» gujak açýan ýurt hökmündäki abraýyna zeper ýetirjekdigini nygtadylar.
Däpleri saklamak çagyryşy
BMG-niň Bosgunlar edarasy we Halkara migrasiýa guramasy ABŞ-nyň prezidenti Donald Trampy öz ýurdunyň uruşdan we yzarlanmadan gaçýan adamlara gaçybatalga bermek boýunça «öňden gelýän» däplerine eýermäge çagyrdy.
Bu çagyryş Trampyň Siriýadan Birleşen Ştatlara bosgun gelmegini gadagan etmek, esasan musulmanlardan durýan ýedi ýurtdan Amerika edilýän saparlary wagtlaýyn togtatmak baradaky täze buýruklarynyň yz ýanyna gabat geldi.
"Dünýä ýüzündäki bosgunlaryň we migrantlaryň kömege mätäçligi hiç wagt şu günki ýaly uly bolmandy we ABŞ-nyň gaýtadan ýerleşdirmek programmasy dünýädäki iň bir wajyp programmalaryň biri bolup durýar" diýip, BMG-niň düýbi Ženewada ýerleşýän agentlikleri özleriniň 28-nji ýanwarda bilelikde ýaýradan beýannamalarynda aýdýarlar.
BMG-niň agentlikleri ABŞ-nyň bosgunlary kabul etmek syýasaty «dünýäniň iň bir goragsyz adamlarynyň janyny halas etdi we olar öz täze gelen ýerleriniň baýlaşmagyna we güýçlenmegine goşant goşdular» diýdi.
Agentlikler özleriniň ABŞ konfliktden we ýanalmalardan gaçýan adamlary goramak boýunça öňden gelýän däbini saklar we bu ugurdaky güýçli liderlik roluny dowam etdirer diýip umyt edýändiklerini bellediler.
BMG-niň Bosgunlar edarasynyň programmasy esasynda oktýabr bilen ýyl ahyry arasynda ABŞ-da iň bir goraga mätäç adamlaryň 25 müň çemesi gaýtadan ýerleşdirildi diýip, agentlik geçen hepde aýtdy.


text:
NextTM hödürleýar
Halanan ýazgylar
Bölümler
Soňky jogaplar
“Tizlik” görnüşinde daga çykmak boýunça ýaryşlaryň ýeňijileriniň atlary belli boldy. Türkmenistanyň Sport baradaky döwlet komitetiniň paýtagtymyzyň Arçabil etrap häkimligi bilen bilelikde guran ýaryşlary Köpetdagyň Markow dag eňňidinde geçirildi. Ýaryşyň bu görnüşi şu ýyl ikinji gezek geçirilip, geçen ýaz paslynda “Kynçylyk” görnüşinde daga çykmak boýunça ýaryşlar geçirildi.
Bu ýaryşa ýurdumyzyň dürli sebitlerinden toparlar gatnaşdylar. Bu gezek türgenler ýoly tiz geçmekde bäsleşdiler. Ýaryşyň finalyna gatnaşmak üçin güýçli türgenleri saýlama tapgyrlarynyň ikisi kesgitledi. Olardan erkekler toparynda daga çykyjylaryň sekizisi hem-de zenanlar toparynda türgenleriň dördüsi geçmegi başardylar.
Howa ýaryşa gatnaşyjylara iň gowy netijeleri gazanmaga ýardam etdi. Daga çykmagyň jemleýji bölegi örän dowamly boldy. Jemleýji bölek dik gaýanyň ýüzünden 50 metre golaý aralygy öz içine aldy.
Erkekleriň arasynda Balkan welaýatynyň toparynyň wekili Merdan Jumaýew ýeňiji boldy, ol dag gaýasyny 45,54 sekundyň dowamynda geçmegi başardy. Munuň özi oňa “Birnäçe bäsleşikde” öňe çykmaga mümkinçilik berdi, onuň netijeleri daga çykmagyň üç görnüşinde ýaryşlar tamamlanandan soň jemlener, olar eýýäm geçirilen “Kynçylyk” we “Tizlik” hem-de öňde boljak “Bouldering” görnüşleridir.
Aşgabatly Lew Belskiý ikinji orny eýeledi. Ol 55,49 sekunt netije görkezdi. Üçünji orny bolsa Balkan toparynyň ýene bir wekili Baýram Geldinazarow 57,52 sekunt netije bilen eýelemegi başardy.
Zenanlar toparynda geçmeli aralyk birneme gysga boldy. Şunda hormat münberiniň ähli basgançaklary Aşgabadyň wekillerine nesip etdi. Ýaryşyň tutuş dowamynda ynamly öňde baran Anastasiýa Aýsina bellenen aralygy 59,39 sekunt wagtda geçmegi başardy. Kümüş medaly ýaryşlara ilkinji gezek gatnaşan Wlada Omelçenko nesip etdi. Üçünji orny bolsa ýurdumyzyň çempionatlarynyň we Kuboklarynyň ençeme gezek eýesi bolan Naji Kostowa eýeledi.
Türkmenistanda daga çykmagyň sport möwsümini bolsa “Bouldering” görnüşinde ýurdumyzyň çempionaty dowam eder.


text:
Soňky iki aýyň dowamynda Türkmenistanyň dermanhanalarynda dermanlaryň bahalarynyň aşa ýokarlanýandygyny, käbir dermanlaryň bolsa asla tapdyrmaýandygyny görse bolýar.
Aşgabatly ýaşaýjylaryň Azatlyk Radiosyna aýtmaklaryna görä, mundan iki aý ozal dermanlaryň bahasy ýokarlansa-da, gerek dermanlaryňy gözläp tapsa bolýardy. Emma soňky iki hepde wagt bäri zerur bolan dermanlaryň käbir görnüşlerini tapyp bolmaýar. Dermanhanalarda bar bolan dermanlaryň bolsa, bahalary indi ýönekeý halk üçin elýeterden has ýokarlandy diýip, ýaşaýjylar aýdýarlar.
“Panangin” dermanynyň tabletka görnüşi, “Akson seftriakson” sanjymlyk dermany ýaly saglyk ätiýaçlyk pasportyna girýän dermanlary Aşgabadyň dermanhanalaryndan satyn alyp bolmaýar.Ýarym ýyl gowrak wagt mundan ozal, saglyk ätiýaçlyk pasportyna girýän dermanlaryň iň zerurlary sanawdan aýryldy. Ýeňil-ýelpaý dermanlara lukmanlar resept ýazyp berseler-de, olary dermanhanalardan satyn alyp bolmaýar.
“Ýeňillikli berilýän resept boýunça şu derman ýok, gymmat bahasyndan satyn alsaňyz bar” diýip, şol bir dermanhananyň işgärleri näsaglara jogap berýärler. Şol bir dermanhananyň resept bölüminde ýok dermanyň ikinji bir dermanlary doly bahasyna satylýan bölüminde bar bolmagy bolsa, derman gözleginde sergezdan bolup ýören näsaglaryň halyny has hem agyrlaşdyrýar diýip, özüni Aýna daýza diýip tanyşdyran aşgabatly pensioner aýdýar.
Aýna daýzanyň aýtmagyna görä, “Akson seftriakson” sanjym dermanyny ol iki aý mundan ozal ýeňillikli resept bilen 10 sanysyny 11 manada satyn alypdyr. Ol sowuklap bu sanjym dermanyny gaýtadan ulanmakçy bolanda, oňa resept bölüminde bu dermanyň ýokdugyny aýdypdyrlar. Aşgabadyň 1-nji dermanhanasynda bolsa, bu dermanyň bir ampulasyny ol 7 manatdan satyn almaga mejbur bolupdyr.
“Ozal 10 ampula üçin 11 manat tölän bolsam, doly bahasyna 10 ampula üçin 70 manat tölemeli boldum. Ýazylýan reseptlere näsaglara gerekli dermanlary berip bilmejek bolsalar, saglyk ätiýaçlyk pasportynyň hem geregi ýok .Biderek ilat oňa her aýda pul tölemeli bolýarlar” diýip, Aýna daýza janygýar.
Mundan bir aý ozal 5 ampuladan ybarat bolan bir gap sanjymlyk “Panangin” dermanynyň 38 manatdan 68 manada , 5 ampuladan ybarat bolan “Almiba” sanjymlyk dermanynyň bir gabynyň 98 manatdan 142 manada , 3 ampuladan ybarat bolan “Kokarnit” sanjym dermanynyň 59 manatdan 92 manada galdyrylandygny, ýeňillikli resepte berilýän 250 gramlyk “Fizrastwor” dermanyň ozal bir gabynyň 2 manat bolandygyny, häzir ony hem dermanhanalarda ýeňillikli resept bilen 3 manat 90 teňňeden satyn alyp bolýandygyny, Azatlyk radiosy bilen söhbetdeş bolýan käbir ýaşaýjylar gürrüň berýärler.
Azatlyk radiosy bilen söhbetdeş bolan bir dermanhana işgäriniň aýtmagyna görä bolsa, onuň işleýän hususy dermanhanasy häzirlikçe Türkmenistanda öndürilen dermanlardan gaplap, satuwa çykaryp iş ýöredýärler.
Sebäbi hususy dermanhanalara daşary döwletlerden getirýän dermanlary üçin döwlet tarapyndan konwertasiýa mümkinçilikleriniň ýokdugyny, dollary gara bazardan 20 manatdan satyn alyp, daşary döwletlerden derman getirmegiň hem kyn meseledigini, emma bu usul bilen işlemegiň hem işgärlere aýlyk tölemäge-de girdeýji getirmeýänligi sebäpli, öz hususy dermanhanasyny ýapmakdan başga alajynyň galmaýandygyny ol söhbetdeşlikde aýdýar.


text:
Pikirini dowam etdirdi.
,,Ilcilikdir,zada matac bolup oturan gyzly bir zaññar tapylmazmyka? Name-de bolsa,ishimi orta yolda tashlamayyn. Indi bu yalta doñuzy tanamayan uzakdaky obalara aylanyp goreyin. Yogsa,muña bachga biri gyz tapyp berip, men goleli sygyr bilen guyundan bosh galaryn. Meniñ,name, bashgalardan kem yerim barmy? Adam basharanyny adam basharar. Ykarat etseler-de cydaryn. Eyse,añsatlyk bilen zatly bolup bolyarmy? Berse biri gyzyny beryar, yansa,biriniñ gyzy yanyar. Name,meniñ gyzym gozyash dokup geljek bolup durmy? Malymyñ artanyny bileyin. Bashgasy bilen nishim bar!".
Sheydip,Bally husyt belli bir karara geldi. Ol atyny derledip,yene yola dushdi. Iki sagatdan gowyrak yol sokup, ,,Egriyol" obasynyñ cetinden girdi. Bir cetrakde yegsherip oturan tamyñ ishiginde atyñ bashyny cekdi.
---Oyde adam barmy? Habarlash!-diyip gygyrdy.
Icerden hasasyna soyenip,bir aksakal cykdy.
---Ah-ow, eshekli,name habar gerek saña?
Bally husyt gaharlandy:
---Hayt, aksakal,gosleriñi giñirak acyp gozle. Eshekmidir bu?
-Ey,inim,men señ bilen gepleshemok. At bilen gepleshyan.
Bally husydyñ lapy kec boldy.
---Bu garryñ akyly cashypdyr- diydi-de, atyny surdi gidiberdi.
Yene bir oyuñ gapysynda atyñ uyanyny cekdi.
---Habarlash-diyip,yene gygyrdy.
Bili yay kimin bukulen kempir hasasyny bulaylap, gapydan cykdy.
---Name habaryñ bar seniñ?
---Bu oyde habarlashar yaly erkek gobekli barmy,kempir?
---Aydyber name habaryñ bolsa. Meniñem gobegim erkegiñ gobeginden kem dal. Onsañam,kempir-sempir diyip, diliñi ugruna goyberme. Yashym iki otuz-da, onjagaz hali.
---Beyle bolsa bagyshlaweri,gelin.Men oylanman geplapdirin.
Sawcy bash-alty tamy aralykda tashlap, yene bir gapyda saklandy.
---Habarlashar yaly adam barmy?
Icerden garny burnuna degip duran bir gelin cykdy. Salam yok,halek yok:
---Ha, garry, name habaryñ bar seniñ-diyip,iki elini bykynyna urdy.
---Garry-parry diyip,kemsitme,gelin. Menem ozumi murtuny palta kesmez yigit sayyp yorun. Berseñ, bir ceynek cayyñy icip gitjek.
---Berseñ-goysañy diñe arim aydyp biler maña. Sen ylhanat garry,agzyñy salajyn goyberme.
Shol wagt Bally husydyñ aty gapdaldan gecip baryan baytaly gorup,zarp bilen kishñedi.Gorkysyna gowreli gelniñ cagasy etegine dushdi.
---Hay, agzyñ torune...garry-diyip, ici boshan gelin ashak egildi.
---Hay-hay,gelin, cagañ gobegini tizirak kesdir,yogsa, icegeleñ kultemi sokulip gaydar. Habardar bol-diyip, Bally husyt atyna bir gamcy caldy-da, yzyna gaydyberdi.
---Bu gun-a yyldyza yoran yaly bolduñ, Bally beg!.Name, sygryñ azmydy-ikisi guzlamasa,biri guzlardy. Goyun namañe gerekdi- bir suri dowaryñ otlag meydanyñda agyp-donup yor. Horaz namañe zerurdy-iki ay gecse, juyje-horazlañ yetiship, makiyanlañ arli bolardy-diyip, ol oz-ozune kayindi.
Hawa, gun ikindi bolanda atyny,ozuni gara dere batyran Bally sawcy Jalay mollañ oyune yetip geldi.
---Ha, Bally aga, gurtmysyñ,tilki?
---Hay, Jalay molla,tilki boldyk. Onda-da, guyrygy meydan subsesi yaly tilki boldym.
Jalay molla ( 9 )
Pikirini dowam etdirdi.


text:
Türkmenistanda dowam edýän we bilermenler aýtmyşlaýyn ýurt garaşsyzlygyny alandan bäri başdan geçirilýän iň agyr ykdysady krizisiň fonunda, Daşoguz welaýatynyň etrap dermanhanalarynda derman gytlygynyň soňky wagtlarda hasam ýiti duýulýandygy habar berilýär.
Ýerli ýaşaýjylardan Azatlyk Radiosyna yzygiderli iberilýän hatlarda, Daşoguz welaýatynyň etraplarynda käbir suwuk dermanlar, tabletka we çalynýan maz görnüşli dermanlaryň tapdyrmaýandygy öňe sürülýär. Şol bir wagtyň özünde plazmanyň bolsa 2 aýdan bäri düýpden ýokdugy nygtalýar. Derman ýetmezçilikleri sebäpli, ylaýta-da Daşoguz welaýatynyň etrap hassahanalaryndaky çaga dogrulýan bölümlerde, aýallaryň aşa gan ýitirmegi sebäpli gaty kyn ýagdaýa uçramagy ýa-da aradan çykmagy ýaly wakalaryň ýüz berýändigi aýdylýar.
Azatlyk Radiosynyň ýerli çeşmeleri hem Daşoguz welaýatynyň etraplarynda derman gytlygynyň bardygyny tassyklap, muňa baglylykda dermanlaryň bahalarynyň hem aşa ýokarlanmagyna getirendigini aýan edýärler.
Azatlyk Radiosyna ýüz tutan gubadagly bir ýaşaýjynyň sözüne görä, dermanhanalar täze ýyldan bärde gerekli dermanlaryň peýda bolmajagyny düşündirýärler.
"Kelleagyry dermanyny etraplara aýlanyp gözledim. Ahyrynda bir dermanhanada 5 sany galan ekeni. Dermançy mundan soň dermanlaryň täze ýyldan bärde gelmejegini aýtdy we olaryň baryny satyn almagy maslahat berdi. Täze ýylda haýsy wagtda geljegini sorasam, dermançy onuň wagtynyň belli däldigini düşündirdi. Dermançy onsoň etraplaryň barynda gerekli däri-dermanlaryň tapylmaýandygyndan nalady. Näsaga ysgyn berýän "Deksdroza" atly serişdäniň bolsa tutuş Daşoguzda 6 aýdan bäri ýokduguny aýtdy. Asma sanjym we beýleki dürli sanjymlar hem soňky 6 aýda düýpli ýetmezçilik edýär. "Omez" atly aşgazan dermanynyň bahasy owal 1 manat bolsa, häzir 4-5 manatdan has gymmat satylýar. Meselem, owal 1,5 manatdan satylýan "Bobenak akbar" atly kelleagry dermanlarynyň bahasy häzir 5 manada ýetipdir. "Kwamatel" atly 5 sanjymlyk ampuldan ybarat bolan aşgazan dermanyň owalky bahasy 30 manat, häzir bolsa 100 manatdan zordan tapdyrýar. "Mildronat" atly ýürek dermany öň 50 manatdy, häzir 100 manatdan diňe Aşgabatda tapyp bolýar. "Mildronat" tapdyrmasa dermançylaryň hut özi onuň deregine ondan has gowşagrak "Kokarbakselaza" atly dermany satyn almagy maslahat berýärler.
Etraplardaky dermanhanalaryň işgärleri haýsy dermanyň Aşgabatda kimden nädip alyp bolýandygyny ýa-da daşary ýurtdan nädip getirdiljegini aýdyp, halka kömek edip durlar, bolmasa halk düýpgöter dermansyz galaýmaly. Daşoguzyň etraplaryndan gidýänlerden Aşgabatda döwlet bahasyndan satylýan dermanlardan getirmegi hem maslahat berilýär. Ýöne Daşoguzdan Aşgabada otly, awtobus we taksi hem juda gymmat bolansoň, her kimiň derman üçin gitmäge gurby çatanok" diýip, ol Azatlyk Radiosyna Daşoguzyň Gubadag etrabynda derman gytlygy barasynda başdan geçirilýän ýagdaýlary gürrüň berýär.
Azatlyk Radiosynyň ýerli çeşmelerine maglumat beren 3-nji toparda durýan gubadagly maýyp bir raýatyň sözüne görä, indi özi ýaly üçünji topara degişli maýyp hem şikeslileriň owal mugt bolan däri-dermanyndan, ýüzden 2 göterim töleg soralýar.
"Mundan owal 1-nji, 2-nji we 3-nji toparda durýan maýyp hem şikeslilere ýörite resminama bilen mugt däri-derman berilýärdi. Häzir diňe 1-nji we 2-nji topardakylara mugt derman berilýär. 3-nji toparda durýan maýyp hem şikeslilerden bolsa aljak dermanynyň ýüzden 2 göterimini tölemegi talap edilýär. Adamlar derman gytçylygy bolany üçin pul bermäge razy, ýöne gynansagam puluň bolaýanda-da gerek bolan dermanlar pula-da tapdyranok. Häzir Daşoguz welaýat merkezinde hem tapdyrmaýan dermany Aşgabada gatnaýan taksiçilerden sargaýarlar. Ýöne derman gytlygy sebäpli taksiler we otly bilen getirýänler hem öz araçylyk haklaryny juda ýokarlandyrdylar. Etraplardaky hekimlerem adamlara: "Biz derman üçin hiç zat edip bilemizok. Garaşyň, hökman bir wagt geler. Gaýrat ediň" diýýärler. Kesel ýakaňdan tutanda gaýratyňa seredýärmi ýa-da dermanyň geljek wagtyna garaşýarmy? Beýdip halky dermansyz kösemeseler gowy bolardy" diýip, ol Azatlyk Radiosyna derman kösençlikleri barasynda gürrüň berýär.
Azatlyk Radiosynyň ýerli çeşmeleri bilen gürrüňdeş bolan Daşoguz welaýatynyň etraplarynda ýaşaýan käbir raýatlaryň aýtmagyna görä, Aşgabatdan tapdyrmaýan dermanlar bolsa Türkiýeden getirdilýär.
Ýatladyp geçmeli bolsa, Türkmenistanda 2016-njy ýylyň ýanwaryndan, amerikan dollarynyň satuwy resmi taýdan bes edildi. Dollaryň döwlet tarapyndan kesgitlenen nyrhy 3 manat 50 teňňe görnüşinde saklanyp galýan bolsa, ‘gara bazardaky’ nyrhy 7-8 manada ýetdi.
Munuň bilen baglylykda, Türkmenistanda daşary ýurtlardan getirilýän harytlaryň, şol sanda dermanlaryň bahasynyň gymmatlamagynyň dowam edýändigi aýdylýar. Şu ýylyň ilkinji iki hepdesiniň dowamynda hususy dermanhanalardaky dermanlaryň bahasy iki esse gymmatlapdy. Ondan soň awgust aýynyň başynda hem, käbir dermanlaryň bahasynyň geçen ýylyň degişli döwri bilen deňeşdirilende 3-5 esse ýokarlandygyny, Azatlyk Radiosynyň ýurt içindäki habarçylary habar beripdiler.
Sözümiziň ahyrynda bellesek, gürrüňi edilýän ýagdaýlar dogrusynda Azatlyk Radiosyna Türkmenistanyň Saglygy saklaýyş we derman senagaty ministrliginden, şeýle-de onuň degişli bölümlerinden haýsydyr bir kommentariýa ýa-da jikme-jik maglumat almak başartmaýar.


text:
“Italiýa Açyk” “Masters” tennis ýaryşynda erkekleriň arasynda ispaniýaly Rafael Nadal, zenanlaryň arasynda-da ukrainaly Elina Switolina çempion boldy. Toýunsow meýdançada geçirilen ýaryşyň finalynda Nadal geçen ýylyň çempiony, germaniýaly Aleksandr Zwerewden 2:1 (6:1, 1:6, 6:3) hasabynda üstün çykdy. 31 ýaşly tennisçi Rimde 8-nji gezek çempion diýen ady eýeledi. Bu onuň karýerasy boýunça gazanan 78-nji ATP çempionlygydyr.
Zenanlaryň arasynda geçen ýylky final gaýtalandy. Ukrainaly Elina Switolina rumyniýaly Simona Halepi geçen ýyl bolşy ýaly, bu gezegem utmagy başardy. Garşydaşyny 6:0 we 6:4 hasaplary bilen ýeňen Switolina Rimdäki yzly-yzyna 2-nji ýeňşini baýram etdi (WTA-daky 12-nji ýeňşi).


text:
Türkmenistan 2018-2024-nji ýyllarda kosmos boýunça milli programmasyna 1 milliard 300 million manat (371 million amerikan dollary) möçberinde pul çykarar.
TDH döwlet habar agentliginiň maglumatyna görä, prezident Gurbanguly Berdimuhamedowyň karary boýunça çykaryljak bu döwlet puluna türkmen emeli hemrasynyň ýene birini kosmosa uçurmak planlaşdyrylýar. Täze emeli hemranyň ýeriň düzümini anyk öwrenmek üçin niýetlenýändigi bellenýär. Resmi maglumata laýyklykda, ýurduň ýolbaşçylary täze emeli hemrany milli ykdysadyýetiň ähli pudaklarynyň ösüşini tizleşdirmek üçin ulanmagy planlaşdyrýarlar we bu kosmiki apparat halk hojalygynda ulanmak üçin iňňän amatly bolar diýip, hasap edýärler.
Türkmenistan 2011-nji ýylda prezidentiň ýanynda Milli kosmiki agentliginiň düýbüni tutdy, 2015-nji ýylda “TürkmenÄlem 52°Е” atly emeli hemrasyny kosmosa uçurdy.


text:
Hudaýyň arakkeşlige garşy serişdesi
DUÝDURYŞ Resul Pawlus serhoşluk babatda Hudaýyň duýduryşyny şeýle ýazdy: «Ýa-da adalatsyzlaryň Hudaýyň Patyşalygyny miras almajakdygyny bilmeýärsiňizmi? Aldanmaň, Hudaýyň Patyşalygyny ne ahlaksyzlar, ne butparazlar, ….. ne beçebazlar, ne ogrular, ne açgözler, ne arakkeşler, ne agzy paýyşlar, ne-de talaňçylar miras alar» (1 Korintos. 6:9-10).
UMYT Ýokarda berlen duýduryşdan soň, Korinfda ejir çeken mesihiniň hakyky halas bolmagy babatdaky ýazgy gelýär: «Siziň hem käbirleriňiz şeýlediňiz, ýöne ýuwuldyňyz, mukaddes edildiňiz, Rebbimiz Isa Mesihiň ady bilen, Hudaýymyzyň Ruhy arkaly aklandyňyz» (1 Korintos. 6:11). Resul Pawlusyň hatyny okan her bir adamyň Hudaýyň arakkeşlige garşy serişdesinden peýdalanandygy şundan mälimdir. Gürrüň başga-da köp mysallardan durýar, ýagny düzedip bolmajak arakkeşler öz ýüreklerinde işlän Mukaddes Ruhuň üsti bilen doly halas boldular.
SERIŞDE Bu serişdäniň gerekli täsir etmegi üçin, özüňiň doly alaçsyzdygyňy boýun almaly. Adatça, arakkeşler geljekde haçan hem bolsa bir gün özlerine erk edip bileris öýdüp pikir edýärler. Emma, adamyň özüni özi halas edip bilmeýär. Hiç kim özüni özi halas edip bilmez. Hudaýyň serişdesi — bu Onuň Ogly Reb Isa Mesihe iman etmekdir. Ine, resul Pawlus Isa Mesihiň güýji barada näme aýdýar: «Özümi güýçlendirýän Mesih arkaly her zady etmegi başarýaryn» (Filip. 4:13). Isa doglanda perişde şeýle diýdi: «…Onuň adyna Isa dakarsyň, çünki Ol Öz halkyny günälerinden halas eder.» (Matta 1:21). Günäden diňe Isa Mesih halas edip biler. Onuň Özi günäsiz ýaşady we her bir günäden ýeňiş gazandy. Ölümiň güýjünden halas bolar ýaly, Ol günäsiz öldi. Ol ölümden direldi, munuň bilen Ol Özüniň Hudaýlyk güýjüni ýene bir gezek subut etdi. Ol göge Hudaýyň ýanyna baryp, Özünden kömek sorap ýüz tutýan günälileriň ýüreginde we kalbynada işlemek üçin Mukaddes Ruhy iberdi.
USUL 1. Siz yhlas bilen diňe bir arakkeşlikden däl-de, islendik günäden halas bolmagy islemelisiňiz. «… Meni agtararsyňyz, bütin ýüregiňiz bilen agtaran mahalyňyz Meni taparsyňyz» (Ýerem. 29:13).
2. Siz Hudaýdan kömek sorap ýalbarmalysyňyz. Ybadathana dileg etmäge gelen fariseý özüniň şahsy dogrulygyna bil baglaýar, emma salgytçy pahyr özüniň günäsini we alaçsyzdygyny boýun alýar hem başyny egip, dileg edýär: «Eý Hudaý! Men günäkäre rehim et!» (Luka 18:13). Halasgär Isa özüňiziň şahsy dogrulygyňyz babatda hiç hili subutnamasyz geliň, çünki «… Rebbi çagyran adam gutular» (Resul. Işl 2:21).
3. Toba ediň we ýüz tutuň. Haçanda Hudaýyň Ruhy sizde öz şahsy günäleriňiz hakda ýürekden gynanmagyňyzy oýaranda, siz düýbünden başga durmuşda ýaşamagy islärsiňiz — diňe şonda Hudaý Öz işine başlap biler. Mukaddes Ýazgyda şeýle diýilýär: «… Toba ediň, günäleriňiziň ötülmegi üçin ähliňiz Isa Mesihiň adyna çokundyrylyň. Ine, şeýdip, siz Mukaddes Ruhuň sylagyny alarsyňyz» (Resul. Işl 2:38). Nähili ajaýyp wada! Nähili ajaýyp sylag!
4. «… Reb Isa iman et, öý-içeriň bilen gutularsyň..» (Resul. Işl. 16:31). Siz düzgün sanawy boýunça halas bolman, eýsem Hudaýyň Ogly — Isa Mesih arkaly halas bolarsyňyz. Hiç bir ybadathana muny edip bilmez. Isa şeýle diýdi: «… Mensiz hiç kim Ata baryp bilmez» (Ýahýa 14:6). Siziň dogrulygyňyz Hudaýyň nazarynda kirli sal-sal geýime meňzeşdir. Özüňize bil baglamaň. Ähli zatda Hudaýa bil baglaň. Isanyň Rebdigini adamlaryň öňünde wagyz ediň. Hemmeleriň öňünde Ony Reb hem Halasgärdigini boýun alyň. Şonda siz Onuň Öz çagasy bolarsyňyz we siziň şaýatlygyňyz sizi Mesihiň üstünden gülýänlerden we duzaga düşürmäge yrýanlardan aýyrar.
5. Ähli erbet täsirlerden daşda duruň. Öňki bile gatnaşýanyňyza indi Rebbe gulluk etjekdigiňizi aýdyň. Köne dostlaryňyzy öz göreldäňize eýermäge çagyryň, eger bu olar üçin gyzyksyz bolsa, onda olar bilen dostlugyňyzy hemişelik goýuň. Spirt içgileri satylýan ýerlere barmaň. Hatda ol tarapa seretmäň hem. Öň bir wagt ýerde ýaşan iň akyldar adam şeýle diýipdir: «Şerabyň gyzarmasyna, pyýalada öwşün atmasyna, aňsatlyk bilen aşak syrykmasyna bakma. Ahyrsoňy ol ýylan kimin çakýandyr; kör ýylan ýaly sokýandyr» (Süleým. Tym. 23:31-32). «Munuň üçin olaryň arasyndan çykyň, olardan aýrylyň, murdara galtaşmaň, Men hem sizi kabul ederin. Her zady başarýan Reb: “Men siziň Ataňyz bolaryn, siz hem Meniň ogul-gyzlarym bolarsyňyz” diýýär (2 Korintos. 6:17-18).
6. Özüňiziň tapan ruhy we wepaly mesihi ýygnagyňyz bilen ýakyndan gatnaşyň. «Onuň sözüni begenç bilen unanlar çokundyrylyp, … Resullaryň nesihatlaryny diňlemek, çörek bölmek, ýakyn aragatnaşykda bolmak we doga okamak bilen olar wagtlaryny geçirýärdiler» (Resul. Işl. 2:41-42). Bu ýalňyzlyga we hiç kime gerekmezlige garşy Hudaýyň serişdesidir, ýogsam munuň soňy köplenç adamy içmäge başladýar. Hakyky mukaddes, bagtly mesihi topary bilen dostlaşyň we olar bilen köpräk gatnaşyň. Olara kömek ediň we boýun egmek bilen ruhy goldaw soraň.
7. Rebde, Onuň Sözünde, Onuň halkynda, Onuň zähmetinde, Onuň basym dolanyp gelmeginde şatlanyň. Mukaddes Ruha özüňizi dolandyrmaga rugsat ediň, Hudaýyň Sözi — Injil bolsa siziň aňyňyzy we ýüregiňizi doldursyn. «Şerapdan serhoş bolmaň, onda edepsizlik bardyr, Ruhdan doly boluň….» (Efesl. 5:18). Rebbiň özüňiz üçin nämä deňdigini hiç haçan ýatdan çykarmaň. Hemmelere Hoş Habary — Isanyň halas edýändigini jar ediň!
8. Serhoşlukdan heläk bolýan her bir adama ýüregiňiz awasyn. Özüňiziň halas bolmagy nähili alandygyňyzy ýatda saklaň. Eger siz Rebbe wepaly bolsaňyz, halas bolmagyň mümkindigi barada başgalara-da ynam we umyt berip bilersiňiz.
9. Ýaşlary spirt içgileriniň berýän howpundan goramak üçin eliňizden gelenini ediň. Bu hakda şaýatlyk ediň. Adamlary Hudaýyň Sözüni öwrenmäge çagyryň: «Oýanyň, eý serhoşlar, aglaň! Eý şerap içýänler,….» (Ýowel 1:5). «Çünki içegen we iýegen garyp bolýandyr…» (Süleýman. Tyms. 23:21). «Ah kimiňki? Wah kimiňki? Çekişmeler kimiňki? Iňirdi kimiňki? Sebäpsiz ýaralar kimiňki? Gyzaran gözler kimiňki? Şerabyň başynda köp oturýanlaryňky, garyşyk şeraby agtarmaga gidýänleriňki» (Süleý. Tyms. 23:29-30). «Şerap biabraý edýändir; içgi galmagallydyr; oňa ýykgyn edýän akyldar däldir» (Süleým. Tyms. 20:1).
Isa geliň! Ol sizi bagyşlaýar, tämizleýär we halas edýär. Ol Özüniň bu ýere geljek gününe çenli sizi goramaga Öz güýji bilen kömek eder. Muny saýlamakda goý, Hudaýyň Özi size ýardam bersin, siz bolsa bu babatda hiç wagt ökünmäň! Goý, Reb sizi ýalkasyn!


text:
Iň täzeler
- Türkmenistanyň Prezidenti Azerbaýjan Respublikasynyň Prezidentini gaýtadan saýlanmagy bilen gutlady
- Gasemi: Saudylar Sionistleriň ýanynda Ortagündogarda jenaýatyň simwolyna dönendirler
- Kamalwwandi:ýadro ylalaşygyň bozulmagy halkara köpçüligine urgy mysalyndadyr
- Eýranyň ýadro işlerine Braziliýa goldaw berýär
- Eýran bilen Orsýetiň parlament hyzmatdaşlyklary barada bir ylalaşyga gol goýuldy
- Ruhani:ýadro ylalaşygyň bozulmagy bilen ygraryndan dänen taraplar puşman boljakdyrlar
- Aşgabada Aziýa futbol konfederasiýasynyň wekiliýeti bardy
- Minskde GDA-nyň Daşary işler ministrleriniň geňeşiniň mejlisi geçirildi
- Hytaý bilen Orsýet ýadro ylalaşygyny bozmak dogrusyndaky Amerikanyň hereketini ýazgardylar
- Brujerdi: ýadro ylalaşygyndan peýdalanyp bilýän mahalyna çenli Eýran ýadro ylalaşygyndan çykmaz
Sunday, 21 May 2017 18:01
12-njy döwür prezident saýlawlarynda ýeňiş gazanan Hasan Ruhaniň howandarlarynyň şadyýanlygy
Saturday, 20 May 2017 16:14
Mertebesai belent ýolbaşçy: saýlawlaryň utujy tarapy Eýranyň milleti we yslam häkimiýetidir
Saturday, 20 May 2017 15:25
Eýranda geçirlen saýlawlar dünýäniň habar serişdeleriniň ünsini özüne çekdi
Friday, 19 May 2017 15:35
Mümmediň etrap häkimiň orunbasary Dastmard saýlawlar barada maglumat berýär
Friday, 19 May 2017 15:33
Kümmediň şäher häkimi Tane Ginbadi bu şäherde geçirlip duran saýlawlar barada maglumat berýär
Friday, 19 May 2017 15:24
Gülüstan welaýatynyň günbatar sebitiniň mejlisdäki wekili Nurgolipur saýlawlar barada aýtýar
Friday, 19 May 2017 15:07
Türkmen etrapynyň ilaty saýlawlary ykjamlyk bilen garşyladylar:habarçy kärdeşimiz Kemal Gyzyl
Friday, 19 May 2017 14:56
Kümmet ilatynyň uly hyjuw bilen saýlawlara gatnamagy: habarçy kärdeşimiz Akçeli
Friday, 19 May 2017 14:50


text:
Hormatly jenap Başlyk!
Hormatly wekiliýetleriň baştutanlary!
Hanymlar we jenaplar!
Ozaly bilen, hanym Mariýa Fernanda Espinos Garsesi BMG-niň Baş Assambleýasynyň 73-nji maslahatynyň Başlygy wezipesine saýlanmagy bilen gutlamaga hem-de oňa jogapkärli işinde üstünlikler arzuw etmäge rugsat ediň. Şeýle hem 72-nji maslahatyň Başlygy jenap Miroslaw Laýçaga bu wezipede başarnykly we netijeli işländigi üçin minnetdarlyk bildirmek isleýärin.
Hormatly maslahata gatnaşyjylar!
Baş Assambleýanyň şu gezekki maslahaty halkara syýasatynda çylşyrymly meýilleriň dowam edýän ýagdaýynda geçýär. Dünýä bileleşiginiň, ilkinji nobatda bolsa, Birleşen Milletler Guramasynyň tagallalaryna garamazdan, Ýer ýüzüniň birnäçe sebitlerinde ýagdaý çylşyrymly bolmagynda galýar, gapma-garşylyk zolaklarynyň giňelýändigi duýulýar hem-de şol wagtyň özünde ählumumy ösüşiň ýollaryna we geljegine garaýyşlarda ynamyň hem-de özara düşünişmegiň umumy derejesi peselýär.
Şeýle şertlerde ählumumy, ygtybarly we uzak möhletleýin howpsuzlygy üpjün etmek meselesi bütin äşgärligi we ýitiligi bilen ör-boýuna galýar, her bir döwletiň üstüne dünýäniň ykbaly üçin jogapkärçiligi ýükleýär.
Biz özara hormat goýmak, deňhukuklylyk, parahatçylykly, syýasy gepleşikler ýörelgelerinde halkara tertibiniň binýatlaryny gorap saklamakda esasy we aýgytlaýjy orny Birleşen Milletler Guramasy eýelemelidir diýip hasap edýäris. BMG-niň şeýle wezipä eýe bolmagynyň hakykata laýyk gelýändigi şübhe astyna alnyp bilinmez. BMG halkara howpsuzlygyny we durnukly ösüşi pugtalandyrmagyň bähbidine köptaraplaýyn hyzmatdaşlygy üpjün etmäge ukyply ýeke-täk halkara guramasydyr.
Türkmenistan Baş Assambleýanyň şu gezekki maslahatynyň özara ynamyň pese gaçmagyny ýeňip geçmäge hem-de agza döwletleriň özara düşünişmegini berkitmäge ýardam berer diýip umyt edýär.
Şunuň bilen baglylykda, Türkmenistan 2019-njy ýyly Parahatçylyk we Аbadançylyk şygary astynda geçirmek başlangyjy bilen çykyş edýär.
Biziň bu başlangyjymyz dartgynlylygyň peseldilmegine, jedelli meseleleriň we gapma-garşylyklaryň parahatçylykly, syýasy-diplomatik ýollar bilen çözülmegine, bu babatda jogapkärçilikli hem-de oýlanyşykly çözgütleriň kabul edilmegine gönükdirilen anyk çäreleriň işlenip taýýarlanylmagyny göz öňünde tutýar.
Hormatly wekiliýetleriň agzalary!
Uzak möhletleýin we ählumumy howpsuzlygyň üpjün edilmegi Merkezi Aziýa döwletleri üçin örän möhüm mesele bolup durýar. Terrorçylyga garşy göreş sebit gün tertibiniň örän möhüm ugrudyr.
Ýaragsyzlanmak meseleleri, neşe serişdeleriniň getirilmegine garşy göreş, Owganystana hemmetaraplaýyn ykdysady goldaw bermek boýunça hyzmatdaşlyk Merkezi Aziýada howpsuzlygyň we durnukly ösüşiň üpjün edilmegi babatynda örän wajypdyr.
Şunda, biziň pikirimizçe, Owganystanyň iri energetika, ulag we kommunikasiýa taslamalaryny amala aşyrmaga doly derejeli hyzmatdaşyň hukuklarynda gatnaşdyrylmagy möhüm şert bolup durýar. Şeýle ýagdaýda Owganystan üçin strategik mümkinçilikleri görýäris, onuň sebit we ählumumy işlerde eýeleýän orny owgan halkynyň abadançylygynyň we ösüşiniň kepili bolup durýar.
Biziň ýurdumyz bu ugurda yzygiderli işleri geçirmek bilen Türkmenistan — Owganystan — Pakistan — Hindistan gaz geçirijisiniň taslamasyny amala aşyrýar, elektrik geçiriji, optiki-süýümli aragatnaşyk ulgamynyň gurluşygyny alyp barýar, bu taslamalar halkara hyzmatdaşlary hem-de iri maliýe edaralary tarapyndan goldanyldy. Şeýle hem owgan ugry boýunça täze demir ýoly guruldy.
Biz Owganystana durmuş maksatly desgalary gurmak, ynsanperwerlik ýüklerini ibermek, bu ýurduň ykdysadyýetiniň we durmuş ulgamynyň dürli pudaklary üçin ýokary hünärli milli işgärleri taýýarlamak arkaly ynsanperwer kömegini bermegi dowam edýäris.
Hormatly maslahata gatnaşyjylar!
Türkmenistan 2030-njy ýyla çenli döwür üçin durnukly ösüş ulgamynda Gün tertibiniň işlenip taýýarlanylmagyna işjeň gatnaşdy, birnäçe anyk teklipleri girizdi. 2015-nji ýylda Bütindünýä sammitinde Ählumumy Gün tertibi we Durnukly ösüş maksatlary kabul edilenden soňra, biziň ýurdumyz ilkinjileriň hatarynda Durnukly ösüş maksatlaryny milli meýilnamalara we durmuş-ykdysady ösüş maksatnamalara uýgunlaşdyrmaga girişdi. Munuň üçin ýurdumyzda BMG bilen hyzmatdaşlyk etmegiň degişli hemişelik hereket edýän guraly döredildi.
Türkmenistanda Durnukly ösüş maksatlarynyň amala aşyrylmagy äşgär duýulýan durmuş ugruna eýedir. Gürrüň azyk howpsuzlygyny we ilatyň iýmitlenmeginiň gowulandyrylmagyny, ýerlerde sagdyn durmuş ýörelgeleriniň, ähli zenanlar hem-de gyzlar üçin hukuklaryň we mümkinçilikleriň kepillendirilmegi, giň gerimli, adalatly we ýokary hilli bilim almak üçin şertleriň döredilmegi arkaly doly gender deňligini üpjün etmek ýaly möhüm ugurlar barada barýar.
Şunuň bilen bir wagtda, biz suw serişdeleriniň elýeterli bolmagyny hem-de rejeli peýdalanylmagyny we hemmeler üçin arassaçylyk kadalarynyň üpjün edilmegi ýaly wezipäniň durmuşa geçirilmegine uly üns berýäris.
Hormatly maslahata gatnaşyjylar!
Türkmenistan suw — dünýäniň ähli halklarynyň umumy baýlygy, arassa agyz suwuna deň derejeli we adalatly elýeterlilik şertleri bolsa adamyň düýpli hukugy bolup durýar diýen ýörelgä berk eýerýär. Suw serişdelerine elýeterlilik, ony netijeli dolandyrmak meselelerine döwletleriň ösüşi, olaryň ykdysadyýeti, durmuş ulgamy, adamlaryň abadançylygy we durmuşynyň hil derejesi gönüden-göni baglydyr. Şol sebäpli hem deňhukuklylyk, hormat goýmak, jogapkärçilik Merkezi Aziýa ýurtlarynyň arasyndaky gatnaşyklarda esas goýujy, kesgitleýji ölçegler bolmalydyr.
Türkmenistan şu garaýyşlar bilen yzygiderli çykyş edip, hemişe sebitimizde suw-energetika meseleleriniň aşakda beýan edilen şertlerde çözülmelidigini nygtaýar:
— birinjiden, halkara hukugynyň umumy ykrar edilen kadalary esasynda;
— ikinjiden, her bir ýurduň bähbitlerini hasaba almak bilen;
— üçünjiden, halkara guramalaryň, ozaly bilen, BMG-niň işjeň gatnaşmagynda.
Bu biziň üýtgewsiz garaýyşlarymyzdyr hem-de şolara esaslanmak bilen döwletleriň we halkara düzümleriniň arasynda ylalaşykly çemeleşmeleri işläp taýýarlamak üçin netijeli gepleşikleri ýola goýmak boýunça işi dowam ederis. Diňe şeýdilende, oňyn netijeleri gazanmagyň, bähbitleriň berk we durnukly deňeçerligini üpjün etmegiň mümkindigine ynanýaryn.
Aral deňzini halas etmek meselesi sebitiň ýurtlarynyň halkara bileleşigi bilen hyzmatdaşlygynda örän möhüm mesele bolup durýar. Araly halas etmek meselesine eýýäm köp wagtdan bäri diňe içerki, sebit meselesi hökmünde garalyp bilinmez. Häzirki wagtda bu meseläniň üstünlikli çözülmegi üçin dünýä bileleşiginiň goldawy, täze maksada gönükdirilen, toplumlaýyn halkara çemeleşilmesi, bu işe Birleşen Milletler Guramasynyň işjeň we ulgamlaýyn gatnaşmagy talap edilýär.
Şunuň bilen baglylykda, biz Türkmenistanyň Aral deňzi sebiti üçin BMG-niň Ýörite maksatnamasyny işläp taýýarlamak hem-de Aral meselesini Birleşen Milletler Guramasynyň alyp barýan işiniň aýratyn ugry hökmünde kesgitlemek baradaky başlangyjyny durmuşa geçirmäge girişdik.
BMG-niň agza döwletlerini biziň teklibimizi goldamaga çagyrýaryn. Munuň üçin şu ýylyň 18-nji aprelinde BMG-niň Baş Assambleýasynyň “Birleşen Milletler Guramasynyň we Araly halas etmegiň Halkara gaznasynyň arasynda hyzmatdaşlyk” hakyndaky Kararnamasynyň biragyzdan kabul edilmegi netijeli binýat bolup durýar.
Hormatly maslahata gatnaşyjylar!
Hazar deňzi ýene bir möhüm mesele bolup durýar. Şu ýylyň 12-nji awgustynda Hazarýaka döwletleriniň Baştutanlarynyň Hazar deňziniň hukuk derejesi hakyndaky Konwensiýa gol çekmegi Hazarýaka sebitini halkara ähmiýetli ulag-üstaşyr we energetika strategik geçelgeleriniň birine, giň maýa goýum, söwda, ykdysady iş we goşulyşmak merkezine öwürmek üçin giň mümkinçilikleri açýar.
Türkmenistan ähli gyzyklanma bildirýän taraplar bilen bu ulgamlarda ykdysady we täjirçilik babatynda doly esaslandyrylan, şolara gatnaşyjylar üçin bähbitli, yklymda howpsuzlygyň pugtalandyrylmagyna düýpli täsir etmäge ukyply hem-de uzak möhletleýin häsiýetli taslamalary amala aşyrmak meselelerini içgin ara alyp maslahatlaşmaga taýýardyr. Şunuň ýaly taslamalara maýa goýumlary, hakykatdan-da, geljek üçin maýa goýumlarydyr.
Hormatly maslahata gatnaşyjylar!
Biz Türkmenistanda işleýän BMG-niň ýöriteleşdirilen agentlikleriniň ýurdumyzyň durmuşyna, onuň okgunly ösüşine we abadançylygyna netijeli gatnaşýandyklaryna ýokary baha berýäris hem-de olaryň tutanýerli zähmeti üçin bu edaralaryň işgärlerine aýratyn minnetdarlyk bildirmek isleýärin.
Şeýle hem BMG-niň Baş sekretary jenap Antoniu Guterreşe Türkmenistan bilen hyzmatdaşlyga hut özüniň ýadawsyz üns berýändigi, biziň başlangyçlarymyzy we tekliplerimizi goldaýandygy üçin minnetdarlyk bildirýärin.


text:
Aýlyk haklarynyň köpeldilmegini talap edýän Tbilisiniň metro işgärleri özleriniň iş taşlaýyşyny tapgyr ikinji gün dowam etdirýärler. Bu waka Gürjüstanyň paýtagtyndaky hökümete garşy protest hereketiniň lideriniň ýurduň häkimiýetindäki elita garşy göreşmegi wada beren mahalyna gabat geldi.
Metro işgärleri häkimiň öňümizdäki ýyldan başlap aýlyk haklarynyň ýokarlandyryljakdygy barada eden teklibini ret edensoň, 5-nji iýunda Tbilisiniň çäginde “Mugt” ýa-da "Tölegsiz" diýlen ýazgyly awtobuslaryň bir ýerden başga ýere gatnawlary amala aşyrýandygyny görse bolýar.
Bu aralykda, Tbiliside hökümetiň işden çekilmegini talap edýän protestçiler öz demonstrasiýalaryny tapgyr altynjy gün hem dowam etdirmegi meýilleşdirýärler.
“Meniň şol bir pozisiýam bar – sistema ýok edilmelidir” diýip, protest lideri Zaza Saralidze 4-nji iýunda Gürjüstanyň premýer-ministri Giorgi Hwirikaşwili bilen geçiren duşuşygyndan soň aýtdy.
Geçen ýylyň dekabr aýynda bolan uruş-dawada iki ýetginjegiň pyçaklanyp öldürilmegi babatynda adalatly sud diňlenişiginiň bolmandygyny aýdýan protestçileriň köçe demonstrasiýalary 31-nji maýda başlanypdy.


text:
Global Perspektiwa 35 Diňe dogry pozisiýa eýelemek/Gözýetim ýeterlikmi?
Ankara Ýyldyrym Baýezyt Uniwersitetiniň Syýasy Ylymlar Fakultetiniň Dekany Prof.Dr. Kudret Bülbüliň tema boýunça synyny dykgatyňyza ýetirýäris…
Diňe dogry pozisiýa eýelemek/Gözýetim ýeterlikmi?
Gepleşigimiziň ozalky sanlarynda günbatar bilen bilelikde gabat gelýän faktorlara, adalgalara, meselelere ejizlik psihikasyna boýun egmezden, eýe bolan gymmatlyklarymyza laýyklykda, analitik çäkde ynamly garaýyş bilen çemeleşilmelidigine ünsleri çekipdik.
Eýsem dogry pozisiýa eýelemek, dogry gözýetim ýeterlikmi? Diňe bir dogry garaýyş bilen meselelerimizi çözüp bilermikäk?
Munuň sebäpleri nämekä eýsem?
Ankara Ýyldyrym Baýezyt Uniwersitetiniň Syýasy Ylymlar Fakultetiniň Dekany Prof.Dr. Kudret Bülbüliň tema boýunça synyny dykgatyňyza ýetirýäris…
Dogry pozisiýa eýelemek, gözýetim, perspektiwa şübhesiz ähli meseleleriň çözülmeginde, maksada ýetmekde belkem esasy faktordyr. Gidýän ugrumyz ýalňyş bolsa, näçe dogry zat etsek edeliň, dogry maksada ýetip bilmeris. Beýleki tarapdan ýalňyş maksat ýaly, maksadyny bilmezlik hem uly mesele. Gitjek ugruny bilmeýän gämä ýeliň haýry bolmaz. Şol sebäpli durmuşda başdan geçirilýän ähli kynçylyklara, duş gelýän faktorlara, adalgalara görä ilki bilen dogry pozisiýa eýelemegiň, perspektiwa eýe bolunmalydygy ikiuçsyzdyr. Emma başga hiç zat etman, diňe dogry pozisiýa eýelemek ýeterlikmikä? Bu barada durlup geçilmeli. Çünki köplenç diňe diskussiýalaryň, eýe bolunan intellektual tejribäniň ýeterlikdigi çaklanylýar. Konkret önümçilige, işlemäge gönükdirmeýän kafeleriň burçlarynda, kiçijik toparlaryň düzüminde bolýan intellektual diskussiýalardan uly tama edilýär. Yslam dünýäsiniň meseleleri diňe bir dogry pikirlenmek bilen çözülermikä? Pikir bilen näçe ýol geçilip bilnerkä?
Pikirler elbetde gymmatly. Adamzat taryhyny özgerden uzak möhletde elbetde düşünjeler. Şonuň bilen birlikde şol pikirler iş ýüzüne geçmeýän, teoriýada galýan däl, iş ýüzüne geçirilýän pikirler. Durmuşy ugrukdyrýan obstrakt pikirler däl, şol ugurda äden konkret ädimlerimiz.
Dogry pozisiýa eýelemäge, gözýetime eýe bolmsak hem şol gözýetime laýyklykda nämedir bir zatlary özgertmäge synanşmasak, gözýetimimiz özümizden başlap daş-töweregimizde we ýerleşýän sferamyzda konkret bir zatlary özgertmeýän bolsa, diňe bir gözýetim bilen näme üýtgär?
Gözýetimimiz giň we gowy bolup biler, emma oturan ýeriňizde oturmaga, ýatan ýeriňizde uklamaga dowam edip bileris. Şol sebäpli diňe bir intellektual diskussiýalar bilen, iş ýüzüne geçmeýän pikirler bilen, praktika göwni ýetmeýän çemeleşmeler bilen bir zatlaryň özgerjekdigine ynanýan bolsak, özümizi aldatmakdan başga zat etmeýäris diýmekdir.
Beýleki tarapdan durmuşdan üzňe, diňe bir şirmaýydan minaralar gurup ýa-da ýapyk getdonyň içinde näderejede dogry gözýetime eýe bolunjakdygy hem jedelli mesele. Praktikadan, durmuş tejribesinden daşda, şirmaýy minaralarda dörän pikirler köplenç zyýanly bolýar. Taryh, gynansagam durmuş tejribesinden üzňe bolan pikirleriň ýetiren zyýanlary bilen doly. Durmuşyň çarhyny duruzyp, durmuşdan üzňe, durmuşyň ähli ugurlaryny gurşap aljak we bir gezekde orta goýuljak gözýetim, elhenç netijeleri ýüze çykaryp biler. Şol sebäpli dogry pozisiýa eýelemek ýa-da gözýetim diňe bir durmuş tejribesi bilen birlikde, durmuşyň içinde we durmuşyň içinden döredilip bilner. Yslam dininiň gelişi hem şeýledir. Yslam dini bir gezekde we obstrakt görnüşde däl, birnäçe wagtyň dowamynda we köplenç konkret wakalar bilen baglanşyklykda dolulygyna durmuşyň içinde geliş tapgyryny tamamlady.
Şu günki günde eýe bolunmaly çemeleşme, edilmeli iş, ýörelmeli ýol barada ähli zada garamazdan uly näbelliligiň içinde däl. Başlangyç ýörelgeler belli. Şu günki günde esasy meselelerden biri dogry perspektiw bilen aýakdaş gitmeýän, diskurslarymyza laýyk bolmadyk işlerimiz. Ýany bilen diskurslarymyzyň talap edýändigine garamazdan netijesizligimiz. Aýdýanlarymyza laýyk iş alyp barmaýanlygymyz.
Eýsem durmuş port we jähtdir. Jäht aksiýa, amal, gaýrat, tagalla we göreş. Jähdiň, göreşiň bir görnüşi hökmünde söweş manysynda jihad, şu günki günde seýrek gerek bolan şertdir. Muňa garamazdan gündelik durmuşda näme edýän bolsak has gowusy üçin tagalla etmek, has gowy, prinsipial, dogry, ýerlikli bolan üçin göreşmeli, tagalla etmeli. Ýagny gowyny, dogryny aýtmak ýeterlik däl. Şonuň üçin her ähli ugurda bar güýjümiz bilen göreşmeli.
Başda soran soragymyza gaýdyp gelenimizde bolsa, şübhesiz dogry pozisiýa eýelemek, dogry perspektiwa ähli maksada ýetmek üçin esasy şertdir. Çünki ýalňyş gözýetim maksadymyzdan çetleşdirip, bizi apada sezewar edip biler. Ýalňyş pozisiýa eýelemek, niýet näçe gowy bolanda-da ähli ýagşy niýetleri we duýgulary ortadan aýyrar. Emma dogry gözýetim ýa-da pozisiýa hem bizi halas etmez. Dogry gözýetim diňe bir başlangyçdan ybarat. Netije getirýän zat, dogry pozisiýa, maksada alyp gidýän perspektiwe eýe bolup, ädilen konkret ädimler we şoňa laýyklykda edilen işler.
Eýsem şu günki günde dogry perspektiwa laýyk gelmeýän, özümizde özgertmeli zadymyz, esasy kemçiliklerimiz nämelerkä? Öz ýalňyşlarymyzy görmän, köplenç mamla hem bolsak, diňe başgalarynyň ýalňyşlaryna gönükmek bilen mesleleri çözüp bilermikäk? Ýerimizden turup, şem ýakmasak, diňe tümlügi tankyt etmek bilen ýagtylyk gelermi? Bular bolsa başga bir gepleşigiň temasy.
Ankara Ýyldyrym Baýezyt Uniwersitetiniň Syýasy Ylymlar Fakultetiniň Dekany Prof.Dr. Kudret Bülbüliň tema boýunça synyny dykgatyňyza ýetirdik.


text:
Türkmenistanyň Daşoguz welaýatynyň ençeme etraplarynda soňky birnäçe aýyň dowamynda, näbelli bir infeksiýa ýolugan onlarça hojalyk mallarynyň ölendigi dogrusynda maglumatlar gelip gowuşýar.
Demirgazyk welaýatyň Ruhybelent we Saparmyrat Türkmenbaşy etraplarynyň daýhan birleşiklerinde gara mallaryň eýýäm onlarçasynyň harap bolandygyny, sebitiň ýaşaýjylary Azatlyk Radiosynyň ýerli çeşmelerine gürrüň berdiler.
“Infeksiýa düşen mallar bir hepdä ýetmän, haram ölýärler. Ilki olaryň derisiniň içinden şänik ýaly çişler döreýär. Janawerler ot-iým iýmän, ýerinden galyp bilmän jan berýärler” diýip, iki sygry bu näbelli infeksiýa ýogalyp ölen, özüni Rustam diýip tanyşdyran daşoguzly aýtdy.
Rustam özi ýaly başga-da mal eýeleri bilen ýerli weterinar lukmanlaryna ýüz tutandykaryny, emma olaryň hem gürrüňi gidýän infeksiýany anyklap bilmändiklerini aýtdy: “[Lukmanlar] ne wirusy anyklap bilýärler, ne-de bir çäre görýärler... Olar beýleki kesellere garşy hem waksinalarynyň ýokdugyny aýdyp, ellerini gowşurýarlar”.
Rustam mallaryň näbelli infeksiýa sebäpli haram ölýändigi baradaky meseläni häkimliklerde gozgandyklaryny, emma ýerli resmilerden hem hiç hili netije alyp bilmändiklerini aýtdy.
“Biz näme etjegimizi bilemzok. Mallarymyz gyrylyp gutaryp barýar. Infeksiýa ýolugan mallaryň etini, süýdüni hem satmak howply; onuň adamlara geçmegi mümkin. Biz ýolbaşçylara bu baradaky aladalarymy aýdanymyzda, olar ‘biziň elimizden gelýän zat ýok, nähili wirusdygyny anyklap bilsek, hökman kömek ederis’ diýip, başdan sowýarlar” diýip, Rustam öz nägileligini bildirdi.
Ýeri gelende bellesek, Azatlyk Radiosynyň Daşogzuň häkimliginden we saglygy goraýyş edaralaryndan bu ýagdaýlar dogrusynda nähilidir bir kommentariýa almak synanyşyklary netije bermedi.
Ýatlatsak, geçen ýylyň aýagynda-da Daşogzuň, Lebabyň we Ahalyň käbir etraplarynda tutaşan sibir başy wirusy sebäpli onlarça hojalyk mallarynyň, şol sanda towuklaryň hem haram ölendigi barada maglumatlar peýda bolupdy. Şonda towuklaryň köpçülikleýin ýagdaýda gyrylmagy diňe bir hususy hojalyklarda däl, eýse uly towuk toplumlarynda hem bolup geçendigine üns çekilipdi.
Şol bir wagtda, türkmen ýolbaşçylary we mediasy ýokarky ýagdaýlar dogrusynda häzirlikçe dymyp gelýärler. Munuň deregine ýurtda maldarçylygyň ‘pajarlap’ we ‘bedew bady’ bilen ösýändigi dogrusynda çykyşdyry, tele-reportažlary synlasa bolýar.


text:
Eýranyň döwlete degişli Milli gaz kompaniýasy Türkmenistan bilen dörän gaz dawasyny sud zalynda däl-de, onuň daşynda maslahatlaşyp, gepleşikler arkaly çözmek isleýändigini mälim etdi.
Bu barada 5-nji noýabrda “Financial Tribune” neşiri Eýranyň Milli gaz kompaniýasynyň direktory, şol sanda ýurduň nebitgaz ministriniň orunbasary Hamid Reza Arakiniň “ISNA” habar agentligine beren maglumatyna salgylanyp habar berdi.
“Gaz dawasy boýunça gepleşikler dowam edýär... Biz bu dawany dialog arkaly çözmegi umyt edýäris. Eýranyň Türkmenistana garşy kanuny taýdan herekete geçmegi üçin henizem wagty bar. Ýöne, meniň pikirimçe, islendik mesele gepleşikler arkaly çözülip bilner” diýip, Araki aýtdy.
Ýatlap geçsek, geçen ýylyň aýagynda Aşgabadyň we Tähranyň arasynda gazyň tölegleri boýunça dörän dawa bilen baglylykda, şu ýylyň 1-nji ýanwaryndan başlap, Türkmenistan Eýrana tebigy gaz akdyrmagyny “birden” bes edipdi. Şonda Aşgabat Tähranyň türkmen gazy üçin 2 milliard amerikan dollary möçberinde bergisiniň bardygyny aýdypdy.
Eýranyň Milli gaz kompaniýasy bolsa, akdyrylýan tebigy gazy keseni üçin, Türkmenistan Tährana jerime tölemeli bolar diýip, Aşgabady halkara arbitraž suduna berjekdigini aýdypdy. Aşgabat hem öz gezeginde, Eýrana akdyrylýan türkmen gazynyň çäklendirilmek ähtimallygy barada, Tährana öňünden duýdurylandygyny aýdypdy.
Şonda Türkmenistanyň Daşary işler ministrligi “2013-nji ýyldan bäri Eýranyň Milli gaz kompaniýasynyň Eýran yslam respublikasyna öň akdyrylan türkmen gazy üçin, bergisini tölemekde zerur bolan tagallalary etmedi” diýipdi.
Eýranyň Milli gaz kompaniýasy bolsa, 2007-2008-nji ýyllaryň gyşynda Türkmenistan ýurtdaky gaz ýetmezçiliginden peýdalanyp, ylalaşykda kesgitlenen bahany dokuz esse gymmatlatdy diýdi. Munuň netijesinde, öň 1000 m3 tebigy gaz üçin 40$ möçberinde töleg alnan bolsa, onuň möçberi 360$ çykarylypdyr.
Bu dawanyň fonunda Eýranyň ýokary derejeli resmileri türkmen gazyna zerurlygyň ýokdugyny aýdyp, telim tapgyr çykyş etdiler.
26-njy maýda bolsa, Araki Türkmenistan tebigy gazynyň bahasyny arzanlatsa, onda Eýran türkmen gazyny satyn almagy dowam etdirer diýdi. “Eger Aşgabat Tähranyň şertlerini kabul etmese, onda yslam respublikasy Türkmenistany Halkara arbitraž suduna berer we bu babatda ähli taýýarlyklar görüldi” diýip, ol belledi.
Türkmenistan öz tebigy gazyny üç ugur boýunça Hytaýa, Russiýa we Eýrana satýardy. 2016-njy ýylyň başynda dörän gaz dawasy sebäpli, Moskwa türkmen gazyny satyn almagy bes edensoň, Aşgabadyň Eýrana akdyrýan gazyny hem kesmegi bilen, Türkmenistan özüniň üç gaz müşderisiniň ikisini ýitirdi.
Oktýabr aýynda käbir media maglumatlarynda Türkmenistanyň öz gazyny swap, ýagny alyş-çalyş arkaly Eýranyň üstünden Türkiýä, ondanam transanatoliý gaz geçirijisine akdyrmagy Eýrana teklip edendigi barada habarlar peýda boldy. Ýöne Eýranyň Milli gaz kompaniýasynyň direktory Hamid Reza Araki bu teklibe Eýranyň “meýilli” däldigini aýdyp çykyş etdi.
Häzirki wagtda, Türkmenistan tebigy gaz baýlygy taýdan dünýäde ilkinji orunlaryň birini eýeleýänem bolsa, ony eksport etmekde diňe bir alyja, ýagny Hytaýa garaşly bolmagynda galýar. Belläp geçsek bularyň ählisi, dünýäde energiýa serişdeleriniň bahasynyň aşaklamagy netijesinde, Türkmenistanyň agyr ykdysady krizisi başdan geçirýändigi aýdylýan döwre gabat geldi.


text:
Sms-bäsleşiginiň ýeňijileri
Geçirilýän SMS-bäsleşiginiň 4-nji hepdäniň ýeňijileriniň jemi:
1-nji ýeri eýelän müşderi, Daşoguz welaýatynyň ýaşaýjysy Aşyrow Yklym Aşyrowiç jemi 81 280 bal toplap baýragy iPhone 7 gowşuryldy.
2-nji ýeri eýelän müşderi, Ahal welaýatynyň ýaşaýjysy Begmyradow Şyhmyrat Ýazgeldiýewiç jemi 75 500 bal toplap baýragy Samsung Galaxy S7 edge gowşuryldy.
3-nji ýeri eýelän müşderi, Mary welaýatynyň ýaşaýjysy Hommadow Orazmyrat Aşyrgeldiýewiç jemi 73 700 bal toplap baýragy Samsung TV gowşuryldy.
500-nji ýeri eýelän müşderi, Ahal welaýatynyň ýaşaýjysy Annasähedowa Sährägül Annanurowna jemi 210 bal toplap baýragy BLU telefony gowşuryldy.Habarlar→


text:
Hytaýyň nebitgaz korporasiýasyna degişli, Hytaýda nebitgazy öndüriji we distribýutor iň iri kompaniýa bolan PetroChina — tebigy gazyň içerki çykarylyşyny artdyrmaklygy meýilleşdirýär. Muňa garamazdan, önümçiligiň artdyrylmagy şerti bilen hem teklip ekologiýa taýdan arassa gazylyp alynýan baýlyga bolan hakyky islegi kanagatlandyryp bilmez. Ýagny, ýakyn geljekde HHR gazyň we suwuklandyrylan tebigy gazyň importyna bagly bolmagynda galar, diýip S&P...
Türkmenistan — Owganystan — Pakistan — Hindistan gaz geçirijisi sarp ediji ýurtlara diňe bir energetika çökgünligini çözmäge däl, eýsem ikitaraplaýyn gatnaşyklary hem gowulandyrmaga ýardam eder. Bu pikiri Yslamabadyň Strategik meýilnamalaşdyryş institutynyň ylmy barlagçysy Harim Akdas «TOPH turba geçirijisiniň taslamasy: ugur öňe» atly makalasynda belleýär, diýip ORIENT habarlar agentligi habar berýär.
Makalanyň awtorynyň belleýşi ýaly, taryhy ösüşinde...
Ýewropanyň spot meýdançalarynda gazyň bahalary şu hepdede hem ynamly ýokarlanmagyny dowam etdi. Britaniýanyň NBP-de we gollandiýanyň TTF-inde onuň bahasy kub metri üçin 315 dollara ýetdi.
Häzirki wagtda Ýewropanyň ýerasty ammarlary 72,9 göterim doly (bu görkeziji soňky on ýyllyklarda iň ýaramaz görkezijä 2013-nji ýylda ýetdi – 72,36 göterim). Şol bir wagtda hem gazyň ammarlara ýüklenilmek depgini geçen...
30-njy awgustda Londonyň «ICE Futures» biržasynda «Brent» söwda belgili nebitiň bir barreliniň bahasy 0,17 göterim ýokarlanyp, 77,31 amerikan dollaryna, şeýle-de Nýu-Ýorkuň «NYMEX» haryt biržasynda «WTI» söwda belgili nebitiň bahasy 0,22 göterim ýokarlanyp, 69,66 amerikan dollaryna barabar boldy.
Bu kysymly nebitiň bahalary penşenbe güni Aziýa söwdasynyň barşynda ýokarlanýar, maýadarlar ABŞ-da harytlyk nebit ätiýaçlyklarynyň azalýandygy barada neşir edilen...
Nebit çykarylyşyny çäklendirmek boýunça ylalaşyga gatnaşyjy ýurtlaryň bilermenlerinden ybarat bolan OPEC+ tehniki komiteti 11-nji sentýabrda nebit çykarylyşyny günde 1 mln barrel artdyrmak boýunça iýun ylalaşygynyň çäklerinde ýurtlaryň arasynda kwotalary paýlamagyň mehanizmini maslahatlaşar. Bu barada TASS-yň OPEC-däki wekili habar berdi. maslahat telekonferensiýa ýagdaýynda geçiriler.
«Bu millionyň çäginde haýsy döwletiň nebit çykarylyşyny näçe artdyrjakdygy heniz mälim däl. Ine,...
28-nji awgustynda Türkmenistanyň Daşary işler ministrliginiň binasynda “Amul–Hazar 2018” halkara awtorallisiniň geçirilmegine bagyşlanyp brifing geçirildi. Brifinge Türkmenistanda akkreditirlenen diplomatik wekilhanalarynyň hem-de halkara guramalaryň wekilhanalarynyň işgärleri, şeýle hem ýurdumyzda işleýän daşary ýurtlaryň we milli köpçülikleýin habar beriş serişdeleriniň wekilleri gatnaşdylar.
Türkmenistanyň daşary syýasat edarasynyň saýtynda habar berlişi ýaly, Brifingde gatnaşyjylaryň öňünde Türkmenistanyň Içeri işler, Sport we ýaşlar...
Plastikden we santehnikadan hojalyk harytlaryny öndürýän «Derýaplastik» türkmen kompaniýasy Gazagystanda geçiriljek halkara sergisina gatnaşar we ol ýerde öz önümlerini görkezer. Ýyladyş, suw üpjünçilik, santehnika, sowadyş we wentilýasiýa üçin hojalyk we senagat enjamlarynyň halkara sergisi Almatada 4-6-njy sentýabrda geçiriler. Sergide Aziýanyň we Ýewropanyň köp sanly ady belli kompaniýalary öz önümlerini görkezer, diýip Orient habarlar agentligi belleýär.
«Derýaplastik»...
Amerikan syýasatşynaslary Ýewropa Aziýanyň, hususan-da, hazarýaka sebitiniň tebigy gazynyň iberilmegi barada köp belleýärler. «Ýewropanyň Azerbaýjandan Italiýa geçýän Transadriatik gaz geçirijisiniň gurluşygyny goldamagy gerek» diýip amerikan kongresmeni Dewin Nunesiň aýdanlaryny Ria Nowosti getirýär.
Kongresmeniň pikirine görä, bu gaz geçiriji häzirki wagtda ýewropa bazaryna gaz ibermelerini diwersifikasiýalaşdyrmakda ýeke-täk usuldyr.
Habarlar agentliginiň belleýşi ýaly, bu taslamany esaslandyryjylar Transadriatik gaz geçirijisiniň...
Azerbaýjan Hazar deňziniň gündogar böleginden gazyň öz territoriýasy boýunça üstaşyr geçirilmek mümkinçiligine garamaga taýýar. Bu barada Prezident Ilham Aliýew belleýär, diýip Interfaks-Azerbaýjan habar berýär.
«Eger-de Hazar deňziniň gündogar böleginden Azerbaýjanyň üsti bilen dünýä bazarlaryna gaz ibermek çözgüdi kabul edilse, biz uly gyzyklanma bilen bu pikire goşularys» diýip I.Aliýew Germaniýanyň kansleri Angela Merkel bilen bilelikdäki metbugat maslahatynda...
Moskwa wagty bilen 7:51-de «Brent» söwda belgili nebitiň bir barreliniň bahasy 0,02 göterim aşaklap, 75,80 amerikan dollaryna deň boldy. «WTI» söwda belgili nebitiň bahasy 0,04 göterim aşaklap, 68,68 amerikan dollaryna barabar boldy.
24-nji awgustda Londonyň «ICE Futures» biržasynda «Brent» söwda belgili nebitiň bir barreliniň bahasy 1,5 göterim gymmatlap, 75,82 amerikan dollaryna, şeýle-de Nýu-Ýorkuň «NYMEX» haryt biržasynda...
Pakistanyň täze hökümeti Türkmenistan – Owganystan – Pakistan – Hindistan (TOPH) gaz geçirijisiniň taslamasynyň durmuşa geçirilmegini tizleşdirmek üçin tagallalary etmegi meýilleşdirýär. Bu barada Pakistanyň federal nebit ministri Gulam Sarwar Han anna güni metbugat maslahatynda habar berdi. bu barada Media-Turkmen ORIENT habarlar agentligi belleýär.
Pakistan taslama işlerine şu ýylyň maýynda başlamagy meýilleşdirýärdi. Ýöne 31-nji maýda Musulman Ligasy...
Geçen hepdede Türkmenistanyň Döwlet haryt-çigmal biržasynda geleşikleriň 14-si bellige alyndy.
Daşary ýurt puluna Owganystandan gelen telekeçiler Türkmenbaşydaky nebiti gaýtadan işleýän zawodlar toplumynda öndürilen nebit ýol bitumyny satyn aldylar. Şeýle hem reňksiz list aýnalar, nah mata we ýüplük, pagta süýümi ýerlenildi. Satyn alan ýurtlar: Russiýa, Birleşen Arap Emirlikleri, Ermenistan, Owganystan we Gyrgyzystan. Geleşikleriň umumy bahasy ABŞ-nyň 3...
Ýokary derejedäki mejlise Türkmenistanyň Prezidenti Gurbanguly Berdimuhamedow, Gazagystan Respublikasynyň Prezidenti Nursultan Nazarbaýew, Türkmenistanda döwlet sapary bilen bolýan Gyrgyz Respublikasynyň Prezidenti Sooronbaý Žeenbekow, Täjigistan Respublikasynyň Prezidenti Emomali Rahmon hem-de Özbegistan Respublikasynyň Prezidenti Şawkat Mirziýoýew gatnaşdy. Sammitiň başynda AHHG-ny esaslandyryjy döwletleriň Baştutanlarynyň çäkli görnüşdäki ýokary derejeli bäş taraplaýyn duşuşygy geçirildi. Soňra Sammit döwletleriň wekiliýetleriniň agzalarynyň gatnaşmagynda dowam...


text:
Bu barada Türkmenistanyň Futbol federasiýasynyň resmi saýtynda berilýän habarda şeýle diýilýär:
"Daşoguz şäheriniň “Daşoguz” topary futzal boýunça Türkmenistanyň birinjiliginiň Daşoguz welaýatynyň zolak bäsleşiginiň ýeňijisi boldy. Şeýlelikde Daşoguz şäheriniň topary 14-21-nji dekabr aralygynda paýtagtymyzda futzal boýunça geçiriljek Türkmenistanyň çempionatyna gatnaşar.
Futzal toparlarynyň 10-synyň gatnaşmagynda Daşoguz şäherindäki “Garaşsyzlyk” sport desgasynyň sport zalynda geçirilen zolak bäsleşigi iki aýlawdan ybarat boldy.
Geçiren duşuşyklarynyň 17-sini ýeňiş bilen tamamlan “Daşoguz” topary olaryň birini deňlikde tamamlap, toplan 52 utugy bilen ynamly ýagdaýda birinji orny eýeledi.
Daşoguz şäheriniň “Dokmaçy” hem-de Görogly etrabynyň toparlary toplan 40 hem-de 32 utuklary bilen degişlilikde ikinji, üçünji orunlary eýelediler.
Geçirilen 18 tapgyrda derwezelere 37 top geçirmegi başaran Alişer Hudaýbergenow (“Daşoguz”) “Iň köp top geçiren oýunçylaryň” bäsleşiginde öňdäki orny eýeledi".


text:
Mukaddes Kitap-Bu nähili kitap? Bu Hudaýyň sözi, Beýik Hudaýyň bütin adamzada ýollan Mukaddes Kitabydyr. Mukaddes Ruhdan ylhamlanan kyrka golaý awtorlar tarapyndan 1500 ýyllyk döwrüň içinde ýazylyp, dünýä we adamzadyň ýaradylyş syryny açyp berýän bu kitap Mukaddes Ýazgylar ýygyndysyndan ybaratdyr. Mukaddes Kitap iki bölüme, ýagny Köne Ähte we Täze Ähte bölünýär (“äht” sözi Hudaýyň adamzat bilen aýratyn gyzyklanyşyny görkezýär). Töwrat, Zebur we pygamberleriň ýazgylaryndan ybarat bolan Köne Äht Isa Mesihden ozal gadymy ewreý dilinde, Täze Äht (Injil) hem Isa Mesiihden soň birinji asyrda şol döwrüň edebi dili bolan grek(ýunan) dilinde ýazylypdyr. Köne ähtde Hudaýyň älem-jahany ýaradyşy, adamzadyň günä batyşy, şeýle hem Hudaýyň saýlan hlaky Ysraýylyň taryhy hakda maglumat berilýär. Ol gadymky pygamberleriň ýazgylaryny, Süleýmanyň Tymsallaryny, Zebur atly kitaplary öz içine alýar. Täze Ähtde bolsa Halasgärimiz Isa Mesihiň dogrluşy, ömri, görkezen mugjyza we alamatlary, günäkär adamlary halas etmke üçin ölüp, gaýtadan direlişi beýan edilýär. Biziň ýyl hasabymyz Isa Mesihiň dogaln ýylyndan başlanýar. Ähli döwürlerdäki ynsanlara ýüzlenýän Mukaddes Kitabyň özeni ýalňyz Hudaýyň sypatlary we Onuň adamzat bilen gyzyklanyşyndan ybaratdyr. Mukaddes Kitapda, bir tarapdan, adamzadyň günä edip, Hudaýyň huzyryndan kowluşy, müdimi heläkçilige höküm edilişi barada aýdylsa, beýleki bir tarapdan, Hudaýyň adamzady halas etmek üçin, gören çäreleri hakda gürrüň berilýär. Aýratyn hem adamzada gutulyş ýoluny açan Halasgärimiz Isa Mesih hakda Kitapda doly maglumat berilýär. Mukaddes Kitap çap bolan ilkinji kitapdyr (“Gutenbergiň Mukaddes Kitaby” 1452-1456-ýyllarda çapp edilipdir). Kitap çap etme we sowatlylygyň aratanlygy netijesinde, häzir Mukaddes Kitap juda köp adamlar tarapyndan okalýar. Ol hem ýonekeý zähmetkeşler öýünde, hem bilimliler arasynda iň zerur kitapdyr. Mukaddes Kitabyň taryhda köp halklaryň medeniýetine biçak uly täsir edenligi öz-özünden düşnüklidir. Mukaddes Kitap başga dillere terjime we neşir ediilişde hem dünýäde birinji orny eýeleýär. Ol mundan baş ýuz ýyl ozal doly ýa-da bölekleýin bary-ýogy 33 dile terjimel edilen bolssa, 19-njy asyryň içinde dört ýuzden gowrak dilde neşir edilýär. 20-nji asyrda Mukaddes Kitap doly ýa-da onuň aýry-aýry bölümleri ene-de 1500 dile terjime edildi. 1992-nji ýylda Mukaddes Kitabyň doly ýa-da bölekleýin terjime edilen dilleriniň sany bir müň dokuz ýüz ýetmiş sekize ýetdi. Ýer şarynda ýaşaýan halklaryň 2 prosenti heniz öz dilinde Mukaddes Kitabyň tekstlerine eýe däl. Şu baglanyşykda 1880-nji, 1884-nji ýyllarda türkmen dilinde arap elipbiýinde Londonda çykan “Mattadan Ýazylan Injil” we 1982-nji ýylda Mukaddes Kitap Terjime Instituty tarapyndan neşir edilen “Ýahýa Boýunça Injil” aýratyn bellenip geçilmäge mynasypdyr. Görşimiz ýaly, Mukaddes Kitap dünýäde iň köp neşir edilýän we okalýan kitap. Şonuň üçin türkmen halkyna hem Mukaddes Kitabyň şu bölümini hödürlemek uly medeni waka, türkmen edebiýatyna möhüm goşantdyr. Mukaddes Kitaby okap tanyşmak bilen siz Hudaýyň siziň üçin döreden gutulyş ýoluna hem düşünersiňiz we ol ýoly kabul edip günäleriňiziň bagyşlanmagyna we ebedi ýaşaýşa gowuşarsyňyz diýip umyt edýäris.
Mukaddes Kitaby edinmek isleseňiz biz bilen habarlaşyň. Biz size onuň käbir bölümlerini sowgat hökmünde kitap görnüşinde berip bileris. Size Hudaýyň Mukaddes Sözüni okap düşünmekde Biribar Hudaýymyz düşünje we pata bersin diýip arzuw edýäris! Mukaddes Kitap hakynda soraglaryňyz bar bolsa bize hat ýazyň.
Download this file. -şu salgylanmada siz özüňiziň mobil el-telefonlaryňyz üçin Mukaddes Ýazgydan Töwrat kitabyny we Injili mobiliňiz üçin indirip kabul edip alyp bilersiňiz.


text:
SHOW DÜNÝÄSI
Emir Ayas-dan täze şekilli aýdymFewral 15, 2018
Türkmen pop aýdymçysy Emir Ayas we meşgur wideograf we klip şekillendirjisi we KaVideo studiosynyň esaslandyryjysy Kakajan Şalarow sizi söýgüliler günü...
Happy Birthday - Director :)Fewral 2, 2017
Bu gün belli klip režissýory, operatory Begendik Rozi'niň doglan güni. Doglan günüňiz gutly bolsun, durmuşyňyzam edil klipleriňiz ýaly owadan bolsun!
AK ALTYNDA 14-ine :)Fewral 1, 2017
"BAGI SHOW" topary sizi söýgüliler güninde sazly şowhunly ajaýyp agşama çagyrýar! Konsertde MARO, S BEATER, AZAT DÖNMEZ hemde DJ MYRAT sizi...
28 DEKABR - ALTYN RESTORANDekabr 19, 2016
Egerde sen 2016 ýylyñ dowamynda,
Çynyñ bilen gülüp Tans edip şatlanyp ýetişmedik bolsañ, onda seniñ ýene bir mümkin&cce...
BU TÄZE ÝYL HAS YSSY BOLAR!Dekabr 6, 2016
BU TÄZE ÝYL ÜÝTGEŞIK BOLSUN, HAS JOŞGUNLY WE HAS AJAÝYP!
JADYLY DÜNÝÄMIZE GOŞULYŇ! BKMEDIASHOW | AŞGABAT NEW YEAR PARTY | 27 DEKABR
Dowamyny oka
Biletlaryň satuwy başlady!Awgust 19, 2016
BKMediaSHOW-yň gurnamagynda geçiriljek AWAZA LIVE SHOW -yň biletlary satuwa başlady. 19 AWGUST, ÝELKEN ÝAHT KLUBYNDA geçiriljek bu şow-konsertda MARO, S BEATER, BEG...


text:
Türkmenistandaky Fransuz Institutyna fransuz dilini öwrenmäge geliň !
Siz fransuz dilini öwrenmegi ýa-da fransuz dilini bilişiňizi gowulandyrmak isleýärsiňizmi ? ? Eger şeýle bolsa, fransuz dili kurslarynyň indiki sessiýasyna ýazylyp 1-nji sentýabrda Institutymyza bize geliň.
Türkmenistandaky Fransuz Institutynda, biziň ýerli we fransuz milletli fransuz dili mugallymlardan düzülen toparymyz döwrebap okuw kitaplarynyň we dürli pedagogik gollanmalaryň kömegi bilen sizi okatmak maksady bilen size garaşýar. Biziň ähli sapaklarymyz Umumy ýewropa diller dereje sistemasyna gabat gelýär A1 başlangyç derejesinden ýokary C1 derejesine çenli.
Hepde-de 2 gezek 1,5 sagatdan 17:00 bilen 21:00 aralykda ulular üçin sapaklar, şeýlede çagalar üçin sapaklar hepde-de 3 gezekden sapaklary hödürleýäris.
Şeýle hem biz isleg bildirýänler üçin, öz klaslarmyzda ýa-da öýdeindiwidual ýa-da kiçi toparlardaky sapaklaryhödürleýäris.
Biz 4-6 ýaş) has kiçi ýaşly çagalaryhem kabul edýäris, hepde-de bir gezekden, fransuz dilinde başlangyç sapak oýunlary.
Biz bilen fransuz dilini öwrenip, siz biziň kitaphanamyzdan we onuň kitap, DVD we CD disk kolleksiýalaryndan peýdalanyp bilersiňiz , olardan peýdalanmak bilen siz fransuz medeniýetini öwrenersiňiz. Şeýle hem siz Internetden peýdalanyp bilersiňiz.
Ýylyň soňunda, iýunda, ähli talyplar diplomlary Fransiýanyň Ýokary we milli bilim Ministrligi tarapyndan tassyklanan resmi synaglary tabşyrmaga mümkinçilik alýarlar : DELF (fransuz dili boýunça diplom) we DALF (fransuz dilini çuňňur öwrenme boýunça diplom).
Bahalar :


text:
«Türkmenistan — Beýik Ýüpek ýolunyň ýüregi» ýylynyň ýakymly wakalary many-mazmuna baýlygy bilen özüne çekýär. Bu ýylda hormatly Prezidentimiziň «Enä tagzym — mukaddeslige tagzym» atly kitabynyň halkymyza gowuşmagy her bir adam üçin gymmatly sowgat boldy. Bu kitapda Gahryman Arkadagymyz ene mukaddesligini dünýä açyp görkezýär.
Hormatly Prezidentimiz bu ajaýyp eseriň dowamynda mähriban käbesiniň öz durmuşynda eýeleýän orny barada süýji söhbetlere giň orun berýär.
Bu ajaýyp eser ähli gelin-gyzlarymyzyň, mährem enelerimiziň ýüreklerinde orun al


text:
Älemdäki beýleki bölejikleriň nädip massaly bolýandygy barada indi ýarym asyra golaý wagt bäri jogap tapylman gelinýän köp sowallary şu elementar bölejik bilen düşündirip bolýar. Gürrüň bu ýerde biziň agramymyz barada baranok. Agyrlygy döredýän ilkinji nobatda atomlaryň özara dartyş güýji. Mundan tapawutlylykda, higgs bölejigi Älemiň absolýut zerur elementi.
Bu elementar bölejigiň barlygynyň subut edilmeginiň häzirkizaman fizikanyň gazananlarynyň iň möhümleriniň biridigi, onuň globallaşan, ägirt uly serişdeler bilen üpjün edilen giň gerimli ylmy barlaglaryň gazanan ýeňşidigi şübhesiz. Ýöne ýeňiş nähili uly bolsa-da, gözlegler we öwrenmeler heniz soňlanar ýaly däl.
“Täze dünýäniň” kynçylyklary
Higgs bölejiginiň tapylmagy bilen diňe ozalky teoriýa ýene bir gezek tassyklandy. Emma indi ylymda täze, nätanyş bir dünýä gadam basylýar. Bu gadam basylýan dünýäde bolsa, häzirki bize belli bolan deňlemelerdir formulalar alymlara çelgi bolup ýa-da ýol görkezip bilenok. Bu dünýä aralaşjak bolsak, ilki bilen tebigatyň bize nätanyş kanunlarynyň üsti açylmaly.
Täze dünýä ýol açaýmagy mümkin esasy çözgütler “Älem näme üçin antimateriýadan däl-de, materiýadan durýar”, “Älem döränden soň, antimateriýanyň ykbaly nähili bolupdyr” diýen ýaly soraglaryň çözgütlerinde ýatyr. Alymlar indi şu köne soraglara jogap tapmaly.
Häzirki ylmyň tassyklamagyna görä, 13.7 milliard ýyl mundan ozal Uly Partlamada Älem dörände, energiýadan elementar bölejikler bilen birlikde antibölejikler-de peýda bolupdyr. Her bir bölejigiň özüne görä antibölejigi bar. Bularyň massalary deň, diňe elektrik ýükleri (zarýadlary) gapma-garşylykly.
Ylymdaky şu pikirden ugur alynsa, onda Uly Partlamada materiýa bilen deň mukdarda onuň ekiztaýy ýa-da aýnada görünýän şekili hökmünde barlygyň beýleki formasy – antimateriýa-da emele gelen bolmaly. Bularyň häsiýetlerinde hiç bir tapawut bolmaly däl.
Antimateriýanyň bardygyny postulat hökmünde kabul eden ilkinji teoriýalarda, şeýle hem kwant elektrodinamikasy, kwant hromodinamikasy ýaly häzirkizaman teoriýalarda materiýa we antimateriýa bölejikleriniň şol bir fiziki kanunlara boýun egmelidigi aýdylýar.
Antisuw edil suw ýaly şaglap akmaly, antiösümlik edil ösümlik ýaly gögerip, miwe bermeli, antidünýä bilen biziň dünýämiziň arasynda hem görnüp duran tapawut bolmaly däl. Ýöne bir ýagdaý bilen bular biri-birine galtaşyga geläýse welin, ýyldyrym çakan ýaly ýagdaý döräp, ikisi-de energiýa öwrülip, gürüm-jürüm bolmaly. Şu nukdaýnazardan, bular dörände, tebigat olaryň ikisine-de birek-biregi ýok etmäge başarnyk bermek bilen, öňünden olaryň ölümini taýynlapdyr.
Teoretikleriň deňlemelerinde materiýa bilen antimateriýanyň ikisi-de deňhukukly rol oýnaýarlar. Emma gözegçilik edip bolýan fiziki kosmosda antimateriýadan kän bir alamat ýok. Älem özüniň häzirki formasynda tutuşlygyna diňe materiýadan durýana meňzeýär.
Öňde duran sowallar
Antimateriýanyň anyklap bolmaz ýaly ýagdaýda gürüm-jürüm bolmagy nähili kanunyň esasynda mümkin bolýarka? Materiýa bilen antimateriýanyň aýnada görünýän iki şekil ýaly deň hereket etmän, olaryň käbir häsiýetleriniň biri-birinden üýtgeşik bolmagy-da mümkinmikä? Älemde materiýa antimateriýadan has agdyklyk hem edýärmikä?
Fizika ylmynyň dürli ugurlarynda iş alyp barýan alymlar onlarça ýyl bäri şu syrlaryň üstüni açmaga synanyşýarlar. Aýratyn-da elementar bölejikleri öwrenýän fizikler dürli synaglary geçirýärler.
Bu ugurda alnyp barlan işler Älemiň kanunalaýyklyklary barada käbir täze zatlara göz ýetirilmegine mümkinçilik beren bolsa-da, esasy maksada entek ýetilenok. Fizikler antimateriýanyň anyklap bolmaz ýaly ýagdaýda gürüm-jürüm bolmagyna sebäp bolan mehanizmiň üstünden entek baranoklar.
Geçirilýän tejribelerde ilkinji nobatda üns merkezinde durýan zat – antiwodorod. Ol materiýa bilen antimateriýanyň arasyndaky käbir tapawutlara göz ýetirmek üçin iň amatly synag obýekti hasaplanylýar. Ýewropanyň ylmy-barlag merkezi SERN-iň ALPHA topary antiwodorodyň atomlaryny jikme-jik öwrenip bolsa, onuň bu aratapawudy barlamak üçin güýçli gural bolmagy mümkin diýen pikirden ugur alýar.
Antiwodorod antimateriýanyň iň ýeňil, iň ýöntem elementi. Ol negatiw ýükli (zarýadly) antiproton bilen pozitiw zarýadly pozitrondan, ýagny elektronyň anti bölejiginden durýar.
Daşynda bir elektron aýlanýan protondan ybarat adaty wodorodyň atomy Älemde näçe diýseň bar. Kosmosdaky adaty materiýanyň takmynan dörtden üç bölegini emele getirýän wodorod fizikada iň oňat düşünilen sistemalaryň biri. Antiwodorod bolsa gaty seýrek duş gelýär. Ony öndürmek aňsat däl, öndüreniňden soň hem ony dargatman saklamak has-da kyn. Sebäbi antimateriýanyň çak edilýän ähli elementleri ýaly, antiwodorodyň atomy-da materiýa bilen galtaşan badyna dargaýar.
Antimateriýa boýunça häzirki ylmy gözlegler britaniýaly fizik Pol Dirakyň 1931-nji ýylda antielektronlaryň bardygyny hasaplap çykarmagy bilen başlanypdy. 1995-nji ýylda SERN-de ilkinji gezek antiwodorodyň atomlary öndürildi. Şonda antiprotonlar bilen ksenon atomlarynyň çaknyşdyrylmagy netijesinde 3 hapdäniň dowamynda dörän 9 atomyň ömri diňe bir sekundyň 40 milliarddan bir bölegine ýetipdi.
Ondan soňraky ýyllarda geçirilen synaglarda dowamly öňegidişlikler boldy. 2010-njy ýýla ALPHA toparyna 38 sany antiwodorod atomyny 0.17 sekuntlap magnit meýdanlary bilen gabap saklamak başartdy. Üstümizdäki ýylyň mart aýynda bolsa, alymlar 300-den agdyk antiatomy 17 minuda golaý wagtlap magnit duzagynda manipulirläp saklamak arkaly, antiatomlaryň üstünde spektroskopik analizleri alyp bardylar we olaryň häsiýetlerine göz ýetirmegiň umuman mümkindigini anykladylar.
SERN ylmy merkezinde ýörite kollaýder arkaly üstümizdäki ýylyň aýagyna çenli protonlary çakyşdyrmak işi dowam etdiriler. Ýene iki ýyla golaý wagtdan soňra bolsa, bu kollaýder häzirkisinden iki esse köp kuwwat bilen işläp başlanda, antimateriýa dünýäsine aralaşmaga köpri bolup hyzmat etmegi mümkin uly massaly elementleriň öndürilmegine umyt edilýär.
Araz Perwiş Germaniýada ýaşaýan žurnalist, syýasy ylymlaryň doktory.
Çeşmeler:
1. http://cmsinfo.web.cern.ch/cmsinfo/Physics/Antimatter/index.html
2. http://dev1-press.web.cern.ch/press-releases/2012/03/cern-experiment-makes-spectroscopic-measurement-antihydrogen
3. http://www-dev1.web.cern.ch/about/timeline/first-observation-antihydrogen
4. http://www.science20.com/news_articles/do_matter_and_antimatter_obey_same_laws_physics-79562
5. http://cerncourier.com/cws/article/cern/44839


text:
UGUR – AZIADA – 2017-A TARAP
TÜRKMENISTAN – RUHUBELETNLIGIŇ WE SAGDYNLYGYŇ ÝURDY
Dünýä sportunda täze sahypany saçjak Aziada – 2017-ä taýýarlykly barmak üçin ýurdumyzda milli Liderimiz Gurbanguly Berdimuhamedowyň taýsyz tagallasy bilen uly işler alnyp barylýar. Ministrlikleriň we pudak edaralarynyň işgärleriniň arasynda ruhubeletnligi, bedenterbiýäni we sporty ösdürmek, sagdyn durmuşy ýörelgesini durmuşa giňden ornaşdyrmak, zehinli, güýçli, başarjaň türgenleri seçip-saýlap almak, olaryň Türkmenistanyň ýygyndy toparynyň düzüminde çykyş etmegini gazanmak maksady bilen “Türkmenistan – ruhubeletnligiň we sagdynlygyň ýurdy” atly sport ýaryşlarynyň geçirilmegi hem bu ugurda ýaýbaňlanýan işleriň esasylarynyň biridir.
Türkmenistanyň ministrlikleriniň, pudak edaralarynyň işgärleriniň arasynda sportuň görnüşleri boýunça “Türkmenistan – ruhubelentligiň we sagdynlygyň ýurdy” atly VIII- sport ýaryşlarynyň jemleýji ýaryşlary 2017-nji ýylyň aprel-maý aýlarynda Aşgabat şäheriniň sport desgalarynda geçirildi.
Mälim bolşy ýaly, ýurdumyzda ýaýbaňlanýan dürli sport ýaryşlaryna Türkmenistanyň Gurluşyk we binagärlik ministrliginiň “Gurluşyk we binagärlik sport kluby” hojalyk müdirliginiň türgenleri yzygiderli gatnaşyp, üstünlikli çykyş edip gelýärler. Ýurdumyzyň ministrlikleriniň we pudak edaralarynyň arasynda gyzgyn goldaw tapan bu ýaryşda hem olar ýokary netijeleri görkezmegi başardylar. (ýaryşyň netijeleri aşakdaky tablisalarda görkezilýär).
Ýeri gelende, Türkmenistanyň başlangyç orta hünär okuw mekdeplerinde bilim alýan talyp ýaşlaryň arasynda yglan edilen “Türkmenistan – ruhubelentligiň we sagdynlygyň ýurdy” atly VIII- sport ýaryşlarynda Aşgabat gurluşyk orta hünär okuw mekdebiniň “Mermer” ýygyndy toparynyň hem ýokary üstülige eýe bolandygyny belläp geçmek isleýäris. Bu topar özüniň gujur-gaýraty bilen ähli orta we başlangyç hünär okuw mekdeplerinden saýlanyp, 103 utuk aratapawut bilen jemi 450 utuk gazanmak arkaly I orna çykmagy başardy.
Sport ýaryşynyň jemleýji tapgyrynyň ýeňijileri bolan toparlar we türgenler Türkmenistanyň Prezidentiniň ýörite baýragy, Türkmenistanyň Sport baradaky döwlet komitetiniň Hormat hatlary hem-de Türkmenistanyň Demokratik partiýasy, Türkmenistanyň kärdeşler arkalaşyklarynyň Milli Merkezi, ýurdumyzyň Magtymguly adyndaky Ýaşlar guramasynyň Merkezi Geňeşi tarapyndan Kuboklar we medallar bilen sylaglandylar.
Her bir gazanylan ýeňiş – täze üstünliklere badalga. Türkmenistanyň Gurluşyk we binagärlik ministrliginiň “Gurluşyk we binagärlik sport kluby” hojalyk müdirliginiň türgenleriniň gazanan bu ýokary ýeňişi olary şu ýylyň sentýabr aýynda paýtagtymyz Aşgabatda geçiriljek Aziada – 2017-de täze üstünliklere eýe bolmaga ruhlandyrýar.
Çary IŞANGULYÝEW,
Türkmenistanyň Gurluşyk we binagärlik ministrliginiň “Gurluşyk we binagärlik sport kluby” hojalyk müdirliginiň baş hünärmeni,
Bazar ALLAKOW,
Türkmenistanyň Gurluşyk we binagärlik ministrliginiň Aşgabat gurluşyk orta hünär okuw mekdebiniň sport ýolbaşçysy.
“Türkrkmenistan – ruhubelentligiň we sagdynlygyň ýurdy” atly VIII- sport ýaryşlarynyň jemleri
“Türkrkmenistan-ruhubelentligiň we sagdynlygyň ýurdy” atly VIII-Milli Spartakiadasynyň Milli göreş görnüşinden jemleýji ýaryşynyň netijesi


text:
Isa Mesihiň Dogulyş baýramçylygyna arzuwlar! Isa Mesihe iman eden we Oňa gulak asýan her bir ýürekde Onuň ýyldyzy ýagty saçýandyr! Akyldar adam heniz Ony agtarýandyr! Gadyrly ildeşler! Tizden tiz dunýäniň dürli künjeklerinde adamlar Isa Mesihiň dogulan gunini uly baýramçylyk hökmünde Read More …
Category: Гозлеглер ве ачышлар
Tayyar bol!
Tayyar bol! Ajal geler yzyñdan, soramaga hasabyn, Tayyar bol sen Yaradana dušmaga Eglenme sen, guÿmenme sen Bu yalançyñ oÿnuna, Taÿÿar bol sen Ÿaradana dušmaga Ylgama sen, büdreme sen geçegçiniñ zadyna, Taÿÿar bol sen Ÿaradana dušmaga Gözlegin Read More …
Oÿanalyñ adamlar
Oÿanalyñ adamlar Dost diyeniñ dušman bolup çykanda, Dogan, seniñ özüñ dal-de zadyñ islände il-günde bir- birine hormat galmanda Nedir bu alamat aÿdyñ, adamlar Adam gadyry olçenilÿär zat bilen Köpler bašagay puldyr-keÿp bilen, Yene biri šan-šöhrat, at bilen Satyp ÿörler Read More …
Isa Mesih – bu Kim?
"So Who Is This Jesus?" – Turkmen from Kairos on Vimeo.
Umytsyzlygyñ içinde umyt berÿän Rebimiz Hudaÿa šükürler bolsun!
Umytsyzlygyñ içinde umyt berÿän Rebimiz Hudaÿa šükürler bolsun! Mukaddes ÿazgylarda Hudaÿyñ hemiše yzygiderli özüne bil baglaÿanlara her bir kynçylygynyñ içinde hem olara ćykalga berišini görÿäris. Šeÿle ÿagdaÿy göz öñune getirip görüñ: bir kesilen agajyñ gurap barÿan töññesi. Bu gury töññeden Read More …
Halas bolmagyň meýilnamasy / ýoly näme?
Halas bolmagyň meýilnamasy / ýoly näme? Sorag: Halas bolmagyň meýilnamasy / ýoly näme? Jogap: Siz açmy? Elbetde gürrüň bedeni açlygy barada däl, durmuşda goşmaça bir zatlar küýseýärsiňizmi? Içiňizde hiç haçan kanagatlandyryp bolmaýan bir duýgy barmy? Eger şeýle bolsa, Isa dogry ýoldur! Read More …
Ebedi Ýaşaýşa ýetdiňizmi?
Ebedi Ýaşaýşa ýetdiňizmi? Sorag: Ebedi Ýaşaýşa ýetdiňizmi? Jogap: Injil ebedi ýaşaýşa barýan ýoly aýdyň görkezýär. Birinjiden, ilki bilen biz Hudaýyň öňünde günälidigimizi boýun almalydyrys: “Sebäbi hemmeler günä edip Hudaýyň şöhratyndan mahrum boldular” (Rimliler 3:23). Hemmämiz Hudaýa ýaramaýan we bizi jeza mynasyp Read More …
Göni ýol
Göni ýol Assalaamu alaýkum wa Rahmatulaahi wa Barakaatuh. Günleriň birinde 104 adamdan ybarat bolan aýal-erkek, we çagalar M1 981 nomerli uçara mündirilip, 19 reýsy bilen Žykarta şäherinden uçyp çykýarlar. Olar Singapura dynç alyş uçyşlara öwrenişen soň, olar barmaly ýerimize barmarys Read More …
Musa pygamber bilen Isa Mesihing mezeshligi
Musa pygamber bilen Isa Mesihing mezeshligi. Hudayynygyz Reb sizing uchin oz halkyngyzyng (doganlaryngyzyng) arasyndan mening yaly pygamber chykarar. Siz shol pygambere gulak asyng. Horep dagynda uyshen gunungiz, siz Hudayyngyz REbden hayysh edip: Hudaymyz Rebbing sesini mundan artyk eshitmali we bu Read More …
Yazgylarda mashgala dinge bir erkek we bir ayal bilen bolan nikadadyr…
Bilshimiz yaly bu gunki gun gunaden doly bolan dunyade Hudayyng doreden “maashgala baradaky” prinsiplerine zyyan yetirilmage chemeleshilyar. Birwagtlar Mukaddes Yazgylar jemgyyetining esasy bolan bolsada, hudaysyzlaryng, imansyzlaryng kopelmegi bilen we syyasata bolan tasiri bilen ol osen dowletlering kopusinde “sekularizm” dushunjesi osup, Read More …


text:
ABŞ bilen Hytaýyň arasyndaky salgyt söweşiniň 2-nji raundy 23-nji awgustda başlar
ABŞ-niň hökümeti Hytaýda öndürilen 50 milliard dollarlyk önümlere garşy gümrük salgydynyň girizilmeginiň 2-nji raundynyň 23-nji awgustda güýje girjekdigini habar berdi
Prezident Donald Tramp tarapyndan “tehnologik ogurlyk bilen adalatsyz söwda gollanmasy” hökmünde häsýetlendirilen ýagdaý sebäpli Hytaýda öndürilen tehnologik önümlere garşy gümrük salgydynyň girizilmegi bilen bagly sanksiýalaryň jikme-jikligi aýan bolmaga başlady.
ABŞ-niň Söwda wekilhanasy (USTR) 23-nji awgustdan başlap goşmaça 25 göterimlik salgyt giriziljek 16 milliard dollarlyk önümleriň 2-nji sanawyny çap etdi.
Sanawda motor ýagy, etilen, winilhlorid, akril polimer we ýarym geçirijileri öz düzüminde jemleýän 279 madda bar.
Hytaýyň goranyş, raýat awiasia we önümçilik pudaklaryny nyşana alan gümrük salgytlarynyň 7-nji iýulda güýje giren ilkinji tapgyrynda bolsa ýadro reaktorlar, gaz turbinalar, howa we gaz suwuklandyrýan maşynlar, peçler we gap-gaç ýuwýan maşynlar ýaly 34 milliard dollar gymmadyndaky 818 önüm bardy.


text:
Papa Fransis Kristmas baýramçylygynyň ýetip gelendigini yglan edip, şu günki gün bosgunlaryň hem Iýesus Hristosyň dogulmagyndan öň Mariýanyň we Ýosefiň edişi ýaly öz öýlerinden gaçyp çykýandygyny belledi.
“Ýosefiň we Mariýanyň ýörän ýolunda şeýle köp adamyň aýak yzlary galdy. Biz tutuş maşgalalaryň ençemesiniň şu günki gün bu ýoldan geçmäge mejbur bolýandygyny görýäris” diýip, Papa Fransis 24-nji dekabrdan 25-nji dekabrda geçýän gijesinde Sant Peter ybadathanasynda eden baýramçylyk çykyşynda aýtdy.
Papa Hudaýyň “garaşylmadyk myhmanda, köplenç tanalmaýan, şäherlerimizden we töweregimizden ýöräp geçýän, ulaglarymyzda syýahat edýän we gapymyza kakýan” adamlarda bardygyny aýtdy.
Papa Fransisiň çykyşyny çak bilen 10000 adam ybadathanada, ýene ençemesi daşyndaky meýdançada diňledi.


text:
Birleşen Arap Emirlikleriniň dört müňden gowrak raýaty ýurduň ilkinji kosmonawtlary bolmak islegini mälim etdiler. Bu barada BAE-niň “Mohammed bin Rashid Space Centre” kosmos merkezine salgylanyp, “National” neşiri habar berýär. Kosmonawtlary saýlamak maksatnamasy geçen ýylyň dekabrynda ýola goýuldy. Arzalary kabul etmek işleri geçen aýyň ahyrlarynda tamamlandy. Dürli kärde işleýän 17 ýaşdan 67 ýaş aralygyndaky raýatlardan jemi 4022 arza gelip gowuşdy. Olaryň üçden biriniň zenanlardygy aýdylýar. Ýöriteleşdirilen geňeş bolsa, kosmonawtlaryň sanawyny düzer, şondan soňra gürrüňdeşlikleri, lukmançylyk we psihologik barlaglary öz içine alýan saýlawlaryň nobatdaky tapgyry başlar. Netijede, şu ýylyň ahyryna çenli resmi kosmonawt bolmaly, soňra bolsa, indiki ýyldan başlap uçuşa taýýarlyk görmeli dört dalaşgär saýlanyp alnar. Taýýarlyk işleri iki ýyla çeker. Birleşen Arap Emirliklerinden ilkinji kosmonawtyň 2021-nji ýylda kosmosa uçurylmagyna garaşylýar.
Esasy Ylym we Tehnologiýa Kosmonawt bolmak üçin arza berdiler